“LJ Ni Aku Tengok Makin Lama Makin Hitam”-Liyana Jasmay Jawab Komen Pedas Netizen!

Liyana Jasmay yang dilahirkan pada 28 Mac 1988 merupakan seorang pelakon, penyanyi, penerbit, pengarah dan usahawan wanita di Malaysia. Anak kepada Allahyarham Datuk Jasmay Md Shah ini memulakan kerjayanya dalam bidang lakonan sejak berumur 9 tahun, di mana dia membawa watak kecil di dalam drama Si Lembik arahan Aznil Nawawi.

Baru-baru ini, di tiktok milik Liyana Jasmay, dia memuat naik satu video yang mendapat perhatian ramai dari netizen yang melihat. Video tersebut berdurasi 52 saat manakala jumlah tontonan sebanyak 2.4 juta dan 167 ribu tanda suka serta 6 ribu komen.

Video yang dimuat naik olehnya itu, memaparkan dia menjawab komen pedas yang ditulis oleh netizen di tiktok miliknya.

“Artis lain makin lama makin putih cantik, LJ ni aku tengok makin lama makin hitam dah cam orang kampung dah”-komen mereka

“Kulit i sebenarnya coklat-coklat kuning, tapi kalau u rasa hitam ok laa i terima, sebab i taknak putih pun sebab kalau inject2 putih tu nanti ada side effect kan. tak semestinya jadi artis tu nak kene jadi putih, lain laa kalau dilahirkan putih tu alhamdulillah. tapi kalau dah dilahirkan kulit tu macam brown2 orang melayu nak buat cemana kan. tpi apa pun biar hitam untuk u but putih di hati husband i”-jawab Liyana Jasmay

♬ Cupid – Twin Ver. (FIFTY FIFTY) – Sped Up Version – sped up 8282

Rata-rata di ruangan komen pula, mereka memuji akan sikap Liyana Jasmay yang tidak cepat melatah mengenai komen sedemikian terhadapnya. Ramai juga memuji, bahawa Liyana lebih gemarkan natural beauty dari mengubah apa-apa untuk kelihatan cantik.

“Tan skin la cantik, sebabtu orang luar suka kulit kita yang browm”-tulis mereka

“Salut LJ.. suka natural beauty walaupun orang kutuk2 dia tapi aku tabik dia sebab dia maintain dengan muka semulajadi dia”-tambah mereka

Apa-apa pun, kita kena bersyukur dengan apa yang kita miliki, serta tidak menjadikan kekurangan orang lain sebagai bahan jenaka untuk kepuasan diri. Kerana apa yang kita katakan kepada seseorang itu akan berbalik pada diri kita semula.


Shuhada Diminta Berpantang Selepas Keguguran, Ini Responnya-“Duit Kena Cari..”

Isteri kepada pelakon, Hafidz Roshdi, iaitu Nurul Shuhada Mat Shukri atau lebih mesra disapa sebagai Shu telah membuat kenyataan kepada media tempatan yang memaklumkan mengenai dirinya yang telah mengalami keguguran ketika usia kandungan 14 minggu .

Menerusi video yang dikongsi oleh Hlive, Shu menyatakan bahawa tujuannya memberi makluman berita kegugurannya itu adalah disebabkan tular berita mengenai dirinya yang dituduh sengaja melakukan pengguguran secara haram.

“Sebenarnya tujuan Shu beritahu berita sedih ini sebab tak nak perkara yang sama berulang kerana Shu baru sahaja dapat berita yang Shu dituduh sengaja melakukan pengguguran secara haram.”-kata Shu kepada Hlive

A post shared by Official Hlive (@officialhlive)

Dalam pada itu, Shu turut membalas komen netizen yang meminta untuk menjalani tempoh berpantang dengan baik setelah mengalami keguguran. Jelas Shu, dia harus keluar untuk mencari duit demi membesarkan kedua-dua anaknya itu.

“Duit kena cari, nak besarkan anak-anak. Apa yang Shu boleh berkorban, Shu berkorban. Shu sayang anak-anak Shu sangat demi Allah.”-balas Shu

Pada pertengahan April lali, Shu menerusi hantaran di Instagram, menyatakan bahawa usia kandungannya memasuki usia 10 minggu ketika menghadiri prosiding mahkamah.

Jelas Shu, dia cuba untuk kuat serta mendapatkan rawatan untuk masalah tekanan dan depresi yang dihadapi ketika itu.

Sungguh besar ujian yang sedang dihadapi oleh Shu sekarang, semoga Shu terus kuat..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jaket berharga RM10.8K, T-Shirt RM3K, Harga Pakaian Yang Dijual Anak Shah Rukh Khan Menjadi Topik Hangat!

Baru-baru ini, anak kepada bintang terkenal Bollywood Shah Rukh Khan iaitu Aryan Khan melancarkan jenama pakaiannya dengan bilangan koleksi yang terhad. Bintang Bollywood itu bergabung untuk bergandingan di dalam iklan rasmi jenama pakaian bersama Aryan itu.

Laman web syarikat jenama tersebut, menjadi yang terhangat di India sebaik sahaja baju koleksi dipaparkan untuk jualan. Di dalam laman web jenama pakaian tersebut memaparkan Jaket yang mempunyai tanda tangan dari Shah Rukh Khan dan dijual pada harga RM10.856.06.

Hello #ShahRukhKhan𓀠 yeh installment me khareed skate hain kya ??? 😂😂😂@iamsrk #AryanKhan #DyavolXApril30 #DyavolX pic.twitter.com/IwaZeHuyJM

— RohitReacts (@RohitReacts91) April 30, 2023

Walaupun harga jaket tersebut agak mahal, namun ianya habis dijual dalam masa beberapa minit sahaja. Seorang pengguna Twitter memerhati baju T-shirt yang dijual dalam laman web tersebut, dan menyatakan bahawa harga tersebut sangat tidak masuk akal untuk orang biasa membeli kerana baju T-shirt itu berharga dari RM1,000 hingga RM3,000.

#AskSRK #DyavolX @iamsrk Bhaai it’s in my cart but this is definitely not street wear it’s like Jannat wear normal people wont be abel to afford it. Waise jacket main gold Wold hai kia bhai .. surprise surprise !! pic.twitter.com/2yKioTDHZD

— imjustYP (@yasin09396070) April 30, 2023

Walau bagaimanapun, beberapa peminat Shah Rukh Khan mengatakan sebaliknya mengenai harga yang diletakkan oleh jenama pakaian tersebut. Mereka mengatakan bahawa, jumlah jaket yang terhad itu hanya ada 30 helai sahaja yang mempunyai tanda tangan Shah Rukh Khan.

“Ini juga, merupakan barangan yang boleh menjadi koleksi terutamanya buat peminat-peminat Shah Rukh Khan”-kata mereka

Dalam sesi temuramah bersama Bazaar, Aryan mengatakan bahawa bekerja dengan bapanya adalah perkara yang tidak sukar kerana ia memudahkan kerja semua orang, oleh kerana beliau seorang yang berpengalaman dan berdedikasi.

Apa pendapat anda mengenai harga jaket dan baju tersebut?


Penampilan Cik B Ditegur Netizen?-Haram Perempuan Menyerupai…”

Perkongsian terkini anak kepada usahawan terkenal, Datuk Seri Vida iaitu Cik B menjadi bualan netizen di media sosial.

Menerusi Instagram, Cik B atau nama penuhnya Nur Edlynn Zamilleen Muhammad Amin berkongsi fotonya yang menggayakan baseball long sleeve loose shirt berwarna kuning serta solekan pada wajahnya.

“Jarang pakai kuning 💛💛💛.”-kapsyen Cik B di Instagram

A post shared by ᴄɪᴋʙ ʜᴀᴠᴏᴄ® 𓄁𓃠𓆉𓅿𓃰𓆏 (@cikb_havoc66)

Walaubagaimanapun, penampilan Cik B mendapat reaksi negatif dari segelintir netizen yang menegurnya sebagai perempuan yang menyerupai lelaki, malah ada yang memberi teguran terhadap kening Cik B yang telah sedikit dicukur pada bahagian kiri.

“Astaghfirullah..Moga diberi hidayah oleh Allah.”

“Jadilah perempuan sejati dengan tutup aurat.”

“Haram perempuan menyerupai lelaki. Moga diberikan hidayah 🤲🤲  .”

“Mati-mati ingat Sean kingston ikut jejak Sam Smith 😅.”

Biarpun mendapat kritikan dari segelintir netizen, Cik B dilihat tidak memberikan sebarang respon serta komen terhadap kritikan yang dilemparkan terhadap dirinya itu.

Terdahulu, Cik B pernah mencuri perhatian ramai apabila menggayakan potongan rambut terbaharu yang dipanggil sebagai mullet. Gaya rambut terbaharunya mendapat pelbagai reaksi dari netizen yang memuji Cik B kelihatan lebih bergaya, malah ada yang menyifatkan gaya rambut tersebut membuatkan Cik B kelihatan serupa seperti adik lelakinya, Kacak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sajat ‘Sound’ Netizen Selepas Dituduh Memalukan Melayu Kerana Jadi ‘Show Girl’ Di Australia

Baru-baru ini, Nur Sajat Kamaruzzaman menjadi bualan ramai selepas berkongsi dua video yang di media sosial miliknya yang memaparkan Sajat berpakaian seksi serta lincah menari ketika menjadi ‘show girl’ di hadapan khalayak ramai di sebuah kelab malam di Sydney, Australia.

A post shared by Nur Sajat (@nursajatkamaruzzaman)

Terkini, Sajat dilihat membalas beberapa komen netizen yang masih mengkritik dirinya yang diundang menjadi ‘show girl’ di Newtown Hotel, Australia.

“Malu orang Melayu. Bawa nama Malaysia, buat tarian urmm. Cakap lebih aku pulak kena hentam.”-komen seorang netizen

Tidak berdiam diri, Sajat dilihat membalas komen netizen berkenaan dengan menegaskan bahawa dirinya kini merupakan warganegara Autralia biarpun dilahirkan di Malaysia.

“Excuse me…I’m born in Malaysia, but now I’m Australia Citizen. Pity off you.”-balas Sajat

Tambahnya lagi, Sajat turut meminta netizen untuk henti memberi penilaian serta kata-kata yang buruk memandangkan dirinya kini tidak lagi berada di Malaysia serta menetap di Australia.

“Why why why?. So busy body uols, Now i’m in Australia. Stop judge me. Stop stop stop give bad idiot words!!.”-Tegas Sajat

Terdahulu, Sajat pernah berkongsi detik cemas yang menimpa dirinya apabila diserang secara seksual oleh seorang lelaki dalam salun kecantikannya di Australia, 17 Februari lalu. Luah Sajat di media sosial, dia akui berasa benar-benar trauma terhadap insiden yang menimpa dirinya.


[VIDEO] Wan Azizah Komen Babak Filem ‘Anwar: The Untold Story’- “Satu Jer Saya Terkilan…”

Perdana Menteri Datuk Seri Anwar Ibrahim dan isterinya, Datuk Seri Dr Wan Azizah Wan Ismail tampak terharu usai menyaksikan tayangan perdana ‘Anwar: The Untold Story’ semalam.

Dia mengatakan meskipun beberapa dialog dan alur cerita mungkin tidak benar-benar akurat, dia mengakui bahawa tidak mudah untuk menggabungkan insiden bertahun-tahun ke dalam filem biografi berdurasi 90 minit itu.

“Kami tersentuh, itu nyata, penampilannya hebat dan luar biasa. Anak-anak bertanya bagaimana saya bisa menyetujui pembuatan filem yang belum saya tonton.”- katanya semasa sidang media selepas tayangan.

Ketika sidang media, Dr. Wan Azizah diberi kesempatan untuk memberi sedikit komen mengenai alur cerita filem ini.

“Filem ini dapat memberi sedikit sebanyak gambaran sebenar bagaimana perjalanan yang kami lalui suatu ketika dahulu.”- katanya kepada media

Dalam pada itu, Dr. Wan Azizah berkata terdapat juga babak yang membuatkan dia terkilan iaitu bacaan Bismilah yang diungkapkan dalam filem. Katanya dia biasa mengamalkan bacaan “Bismillahilazi La Yadurru Maasmihi Shaiun Fil Ardi Wa La Fis Samaaie, Wahuwas Samiul Alim”.

A post shared by Murai MY (@muraimalaysia)

Filem ini berlatarkan peristiwa penting antara tahun 1993 dan 1998 ketika Anwar menggalas amanah sebagai Timbalan Perdana Menteri dan Menteri Kewangan.

Berlatarkan Malaysia dan Indonesia sebagai lokasi penggambaran, ia di arahkan oleh Viva Westi itu menonjolkan peristiwa di sebalik perjuangan Perdana Menteri ke-10 itu menentang amalan rasuah.

Filem ini diterbitkan Yusrych Global dengan Zukiflee Anwar Haque atau Zunar selaku penerbit eksekutif, manakala edaran oleh DMY Creation.

Filem Anwar: The Untold Story menggandingkan pelakon Malaysia, Farid Kamil yang memegang watak utama Anwar dan Hasnul Rahmat (Tun Dr. Mahathir Mohamad), selain aktres Indonesia iaitu Acha Septriasa (Dr. Wan Azizah).

Digarap berdasarkan kisah sebenar yang berlaku dalam sebahagian hidup figura tersebut, Anwar: The Untold Story akan ditayangkan di pawagam seluruh negara, Indonesia dan Brunei mulai 18 Mei ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Farid Kamil Nyaris Bawa Diana Danielle & Keluarga Tinggal Menetap Di Luar Negara?

Semalam (8 Mei 2023) berlagsungnya tayangan perdana filem yang di nanti-nantikan, ANWAR THE UNTOLD STORY di DADI CINEMA, Pavillion KL.

Sudah semestinya ramai yang mahu menyaksikan pelakon Farid Kamil membawa watak Anwar Ibrahim dalam filem biopik ini . Lagi-lagi Farid bergandingan dengan pelakon dari Indonesia, Acha Septriasa yang membawa watak sebagai Datuk Seri Dr Wan Azizah.

Dalam sidang media yang berlangsung, Farid berkongsi perasaannya selepas filem ini akhirnya berjaya ditayangkan kepada umum. Katanya dia merasa lega kerana sebelum ini dia pernah mempertimbangkan untuk meninggalkan Malaysia, jika Anwar tidak mentadbir negara selepas PRU15.

Untuk info, filem ini akan ditayangkan di semua pawagam utama mulai 18 Mei. Filem Anwar: The Untold Story terbitan Yusrych Global Sdn Bhd dan DMY Creation selaku pengedar rasmi.


Hafidz Roshdi Tuduh Isterinya Sengaja Gugurkan Anak Kerana Mahu Bercerai, Shuhada Kecewa Difitnah ‘Membunuh’

Kematian janin dalam kandungan atau ‘lahir mati’ adalah mimpi sedih yang sukar untuk dihadapi.

Bayangkan segala impian dan kegembiraan untuk menimang cahaya mata dan mendengar tawa tangis si manja hilang dalam sekelip mata.

Betapa berat mata memandang, berat lagi bahu yang memikulnya terutama bagi wanita yang bergelar ibu.

Meskipun sukar untuk diterima, sedih dan terasa kehilangan namun bukan kuasa kita bila mana Allah takdirkan bayi yang dikandung itu pergi sebelum sempat melihat dunia.

Pastinya ada hikmat yang dijanjikan sebaliknya usah saling menuding jari mencari penyebab atau asbab yang membolehkan pasangan berkenaan bergaduh atau bertelingkah.

Ini kerana kebanyakkan yang dapat kita lihat apabila, isu ini terjadi kebanyakkannya mula menuding jari menuduh kepada sang ibu.

Berbahas soal ini, baru-baru ini isteri pelakon Hafidz Roshdi, Nurul Shuhada meluahkan perasaan kecewa apabila difitnah suami sendiri kononnya sengaja menggugurkan kandungan demi meneruskan fasa hidup baharu selepas bercerai.

Shuhada atau nama penuhnya Nurul Shuhada Mat Shukri bertegas, tidak pernah berniat untuk menggugurkan kandungan sebaliknya kejadian tersebut berlaku di luar kehendaknya.

“Semua sudah maklum bahawa saya mengalami keguguran bukan sebaliknya seperti yang difitnah Hafidz.

“Sekarang kes ini dalam siasatan pihak berkuasa dan belum memberi sebarang kenyataan kepada pihak polis. Selepas pulang ke Perlis hari ini baru saya akan memberi kenyataan di Balai Polis Kangar,” katanya dalam nada sebak ketika ditemui di pekarangan Mahkamah Tinggi Syariah Shah Alam.

Memetik laporan berita, Shuhada memaklumkan dua anaknya iaitu Humairah dan Umar juga sudah memberi nama kepada adik mereka iaitu Uwais.

“Kenapa Shu (saya) nak gugurkan, Shu yang mengandung, di dalam rahim Shu.

“Malah, anak-anak pun sudah bagi nama kepada bayi itu iaitu Uwais,” ujarnya menangkis kenyataan Hafidz.

Hafidz dalam pendedahannya kepada media mendakwa, ada dihubungi Shuhada memaklumkan hasrat mahu menggugurkan kandungan dan meminta kos pengguguran ditanggung sepenuhnya.

“Dia ada hubungi saya menerusi aplikasi WhatsApp dan memaklumkan tentang kehamilan dan ingin gugurkan kandungan.

“Dia ada maklumkan nak fokus dengan hidup baharu,’ kata Hafidz yang turut membuat dua laporan polis berhubung perbuatan Shuhada.

Semalam, Shuhada mengesahkan mengalami keguguran pada usia kandungannya 14 minggu iaitu pada hari raya keduq, 23 April lalu.

Reda dengan ketentuan Tuhan, Shuhada, 29, bagaimanapun menolak dakwaan menggugurkan kandungan tersebut kerana ingin bercerai dengan suami.

“Ya, saya alami keguguran ketika menunaikan solat subuh selepas mengalami pendarahan.

“Selepas mendapat nasihat daripada ahli keluarga saya dan peguam, saya berkongsi semua ini bagi menepis dakwaan melakukan pengguguran secara haram,” ujarnya.

Menurut laporan, 9 Mei merupakan sebutan pengesahan lafaz cerai antara Hafidz dan isterinya, Nurul Shuhada Mat Shukri.

Bagaimanapun, sebutan pengesahan lafaz cerai tersebut ditangguh pada 20 Jun depan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mizz Nina Terlihat Bahagia Bela Anak Angkat, Noh Pula Kecapi Cinta Dengan Bakal Isteri Peguam

Pada 4 Ogos 2022, dunia hiburan dikejutkan dengan berita pengumuman perceraian antara pasangan selebriti Mizz Nina dan bekas suaminya, Noh Salleh.

Menerusi pengumuman yang dilakukan di Instagram, Nina dan Noh masing-masing mengakui bersetuju untuk berpisah selepas 11 tahun mendirikan rumah tangga bersama.

Baik Nina dan Noh, kedua-duanya juga berharap agar peminat dan pengikut menghormati privasi selain terus meluncurkan doa buat mereka.

Bagaimanapun sekitar April tahun terdahulu, Noh dan Mizz Nina pernah memperkenalkan Musa sebagai anak angka mereka.

Terkini, setelah memilih penceraian sebagai salah satu perpisahan terbaik, umum sudah mengetahui bahawa vokalis Hujan, Noh Salleh bakal mengakhiri status dudanya apabila mengikat pertunangan dengan seorang peguam baru-baru ini.

Majlis yang diadakan di kediaman keluarga wanita pilihannya di Putra Heights Subang Jaya tersebut difahamkan turut menetapkan tarikh pernikahan iaitu pada 23 September ini.

Sumber terdekat yang juga kenalan ibu bapa bakal isterinya itu menyatakan ahli keluarga terdekat Noh datang dari Kuching, Sarawak membawa bersama dulang hantaran.

“Kami dimaklumkan tuan rumah mengadakan majlis pertunangan anaknya, sekali dengan rumah terbuka Syawal yang dihadiri keluarga dan kenalan terdekat.

“Ketika tiba di kediaman mereka sekitar pukul 3 petang tadi majlis pertunangan sudah selesai, tetapi Noh serta keluarganya masih
berada di sana,” kata sumber kepada Kosmo! Online.

Memetik laporan berita, wanita pilihannya itu bernama Fatin Athira Mustapa yang juga graduan Ijazah Sarjana Muda Undang-Undang, Universiti Teknologi MARA (UiTM), Shah Alam, Selangor

Sumber turut menjelaskan Fatin, 30, mempunyai minat terhadap muzik, sama dengan Noh, selain berkebolehan bermain gitar dan menyanyi.

Pada majlis pertunangan, Fatin memilih persalinan rona hitam, manakala Noh atau nama sebenarnya Mohammad Noh Salleh turut mengenakan baju Melayu warna senada.

Menjengah ke ruangan Instagram milik Mizz Nina, rata-rata peminat mendoakan selebriti ini juga mengecapi kebahagiaan dengan cara tersendiri.


Shuib Akui Hanya Kahwini Watie Demi Permintaan Siti Sarah Dan Kebaikan Anak-Anak, Ikutkan Hati Mahu Duda Selamanya

Sejak akhir-akhir ini, nama pelawak yang juga penyampai radio Shuib Sepahtu sering menjadi bualan orang ramai selepas melihat pantulan tubuh Watie terpantul di cermin ketika keluar makan bersama anak-anak

Justeru, tidak mahu membuatkan peminat tertanya-tanya lagi mengenai hubungannya, pelawak juga penyampai radio popular, Shuib mengikat tali pertunangan bersama wanita pilihan, Watie Hanifiah pada Sabtu lalu.

Shuib atau nama sebenarnya Shahmira Muhamad mengadakan majlis pertunangan tersebut di kediaman keluarga Watie di Shah Alam, Selangor.

Difahamkan, majlis tersebut hanya dihadiri keluarga terdekat kedua-dua belah pihak.

Berita gembira itu itu turut dikongsi Shuib menerusi hantaran berbentuk video di Instagram Story pada Sabtu.

“Assalamualaikum, Shuib ini. Selamat Hari Raya Maaf Zahir Batin. Hari ini 6 Mei 2023 (Sabtu), Alhamdulillah, saya baru sahaja melangsungkan pertunangan dengan Watie.

“Saya mohon doakanlah semoga perjalanan kami dipermudahkan. Doakan yang baik-baik untuk kami. Doakan tau.. Selamat Hari Raya,” katanya.

Meskipun, tali pengikat sudah diwar-warkan kepada umum ada pula dikalangan netizen yang tidak bersetuju malah ada yang mendakwa seakan-akan Shuib sudah melupakan arwah isterinya, Siti Sarah.

Menjawab persoalan itu, baru-baru ini tular sebuah video temu-bual Shuib bersama sebuah media hiburan berkenaan keputusan yang diputusnya untuk mengahwini Watie Hanafiah pada 23 Jun depan adalah untuk kebaikan anak-anaknya.

“Saya tahu tugas saya sebagai seorang bapa tak mudah. Saya ada tanggungjawab yang lebih besar sebab arwah Sarah nak saya besarkan anak-anak dengan paling baik, jadi saya perlukan seseorang bersama-sama dengan saya…”

“Walaupun anak-anak saya kecil lagi namun mereka cepat sedikti dewasa kerana keadaan mereka…saya juga berbincang dengan mereka…saya tidak pasti mereka memahami tetapi saya sentiasa berbincang” – jelas Shuib

Terdahulu, Shuib kehilangan arwah Siti Sarah yang meninggal dunia akibat COVID-19 pada 9 Ogos 2021.

Menerusi perkahwinan itu, mereka dikurniakan empat cahaya mata iaitu Uwais Alqarni, 12, Dzahira Talita Zahra, 10, Ariq Matin, 8, dan Ayash Affan berusia setahun lima bulan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Sangka Masak Sedap”- Diamkan Diri Saat Dikecam, Rupa-Rupanya Ira Kazar Asah Bakat Memasak Sotong Tumis

Para isteri harus tahu dan mempunyai ilmu tentang cara pikat hati suami. Barulah suami sejuk sahaja mata dan hati bila memandang diri anda.

Antara ‘senjata tajam’ yang sering digunakan para isteri adalah dengan memasak.

Orang selalu kata, air tangan seorang isterui adalah pengikat kasih sayang dalam sesebuah rumah tangga. Kerana itu nak jaga suami terlebih dahulu kena jaga perutnya.

Namun bukan semua orang pandai memasak. Namun itu bukan alasan untuk berusaha. Tambah-tambah lagi sekarang ini segalanya dihujung jari. segala info dan ilmu dapat diperoleh, janji kena rajin. Bak kata pepatah, di mana ada kemahuan di situ ada jalannya.

Berbahas soal itu, baru-baru ini kecoh di media sosial usikan nakal warganet apabila isteri kedua pengarah sensasi, Syamsul Yusof iaitu Ira Kazar dipuji bahawa pandai memasak.

Meskipun dirinya terima kritikan dan kecaman yang hebat daripada netizen di media sosial, namun sehingga kini isteri kedua pengarah sensasi, Syamsul Yusof iaitu Ira Kazar masih mendiamkan diri tanpa memberi sebarang kenyataan susulan kontroversi perkahwinannya di Thailand.

Malah, sejak akhir-akhir ini juga Ira sudah tidak aktif di memuat naik sebarang hantaran di mana-mana platform supaya tidak mengeruhkan lagi keadaan terhadap apa yang berlaku.

Namun begitu, menerusi sebuah hantaran yang dimuat naik oleh kakaknya, Yasmin Kazar di IG story, dia tidak menyangka masakan sotong tumis adiknya begitu sedap untuk dijamah.

“Tak sangka sedapnya Ira Kazar masak,” ujarnya ringkas.

Meskipun Ira terus menyepi tanpa sebarang berita, namun kita dapat mengetahui serba sedikit perkembangannya melalui adik beradik di media sosial.

Terdahulu, mahkamah telah membenarkan pelakon Puteri Sarah memulakan prosiding menghina mahkamah terhadap madunya, Ira Kazar, kakaknya, Yasmin dan bapanya, Kazaruddin Saisi.

Difahamkan juga, tindakan tersebut diambil susulan keluarga Ira kazar telah melanggar perintah injuksi yang dikeluarkan pada Julai, tahun lalu.

Perintah injuksi dilakukan berhubung dengan tuntutan saman yang difailkan oleh Puteri Sarah terhadap Ira Kazar yang telah menganggu ketenteraman rumah tangganya.


Fatiya Latiff Bergambar Rapat Dengan Farid kamil, Jadi Tanda Tanya Netizen?-“Ada Makna Ke Ni?”

Pada 8 Mei 2023 yang lalu, berlangsungnya tayangan perdana filem ANWAR THE UNTOLD STORY. Di mana pelakon utamanya adalah Farid Kamil dan Acha Septriasa, yang membawa watak sebagai Datuk Seri Anwar & Dato’ Seri Dr. Wan Azizah.

Selepas tamat tayangan perdana filem tersebut, para tetamu yang hadir tidak melepaskan peluang untuk mengambil gambar bersama barisan pelakon, Perdana Menteri serta isterinya dan rakan-rakan artis yang hadir bagi memberi sokongan atas terbitan filem tersebut.

Namun apa yang menarik perhatian lensa adalah, apabila gambar yang dimuat naik oleh Fatiya di laman instagram miliknya menimbulkan persoalan terutamanya dari netizen.

Gambar tersebut memaparkan Fatiya bergambar rapat dengan Farid Kamil, akan tetapi tidak semasa bergambar dengan yang lain. Namun yang lebih menimbulkan tanda tanya ialah, apabila Fatiya menutup ruangan komen pada gambar tesebut dan itu menambahkan lagi kemusykilan netizen.

“Tahniah @faridkamilz atas kejayaan membawa watak Datuk Seri Anwar”-tulis Fatiya

A post shared by Nur Fathia (@fatiyalatiff)

Apa-apa pun, jangan cepat sangat menilai hanya melalui gambar. Itu mungkin hanyalah sokongan daripada rakan selebriti kepada Farid Kamil atas kejayaan dalam filem tersebut. Ternyata bukan hanya Fatiya sahaja selebriti yang hadir di tayangan perdana tersebut, ada juga selebriti lain seperti Dato’ Sri Siti Nurhaliza, Tunku Hanis dan lain-lain.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Ramai Sebak Lihat Ozlynn & Johan Buat Kejutan Jumpa Anak Di Ireland

Sedih dalam gembira. Itulah perasaan pasangan selebriti iaitu Ozlynn Waty dan Johan, apabila berjaya membuat kejutan untuk anak mereka, Ahmad Ariq Hanania yang kini belajar di Dublin, Ireland.

Menurut Ozlynn, dia dan suami menyimpan rahsia serta tidak memuat naik apa-apa langsung di media sosial, mereka terutamanya di instagram kerana tidak ingin rancangannya itu terbongkar. Ozlynn dan Johan mengambil masa selama hampir 17 jam berada di dalam kapal terbang dari Kuala Lumpur ke Ireland.

Baru-baru ini, Ozlynn dan Johan memuat naik video di laman instagram milik mereka, di mana mereka membuat kejutan untuk Ariq kerana lama sudah tidak berjumpa dengannya. Di dalam video tesebut, memaparkan Johan dan Ozlynn sebak sambil memeluk erat anak mereka itu hingga mengalirkan air mata.

“Selagi ada kita hargailah pinjaman paling berharga dariNya, surprise untuk abang Ariq menjadi, papa, mama n adik2 hanania love you”-tulis Ozlynn

A post shared by Johan & Ozlynn (@jozlynnhanania)

Rata-rata netizen dan rakan artis yang melihat video tersebut juga sebak, kerana berkongsi rasa kasih sayang dari seorang ibu ayah yang sanggup menempuh perjalanan yang jauh bagi bertemu dengan anaknya.

“Korang ni kan pagi2 dah suh mumy nangislahh, adoii kalah sungguh kalau dengan anak-anak nie”-kata Didie Alias

“MasyaAllah what a beautiful suprise, sayu rasanya pengorbanan parents gini. semoga Allah sentiasa pelihara keluarga kalian sampai bila-bila”-ujar Nadia Nisaa

“Alahai, pagi-pagi dah buat orang nangis ni”-tambah Amyra Rosli

Itulah pengorbanan apabila menjadi ibu ayah, tiada harta yang lagi penting melainkan anak-anak. Begitu juga anak, tiada harta yang lebih penting daripada ibu ayah sendiri. Apa-apa pun, hargailah orang yang tersayang yang berada dengan anda.


Aaron Aziz Kesal Dikecam Isu Video Ular?-“Saya Hanya Berdiri Kat Situ…”

Pelakon, Aaron Aziz baru-baru ini mendapat kecaman netizen selepas tersebar beberapa foto dan video yang memaparkan dirinya sedang memegang seekor ular sawa berdekatan dengan sangkar kucing.

Foto tular berkenaan turut mendapat teguran oleh pihak Animal Malaysia yang menitipkan nasihat buat Aaron Aziz agar lebih peka dan sensitif dalam mengendalikan media sosial apabila melibatkan haiwan domestik dan haiwan liar.

Menerusi video yang dimuatnaik di Instagram, Aaron tampil memohon maaf dan menjelaskan bahawa dia tidak akan menzalimi kucing seperti yang diperkatakan oleh netizen.

“Maafkan saya. Saya manusia biasa tapi bukan penzalim. Korang faham tak bukan saya yang letak ular kat situ.”-tulis Aaron di Instagram

A post shared by Aaron Aziz (@aarondwiaziz)

Dalam pada itu, Aaron turut mempersoalkan pihak terlibat yang menuduhnya meletakkan ular berdekatan sangkar kucing, sedangkan dirinya hanya berdiri di situ dan melontarkan dialog ketika penggambaran dijalankan.

“Kenapa tuduh saya yang letak ular kat situ eh? Pemilik ular tu yang diarahkan untuk letak bukan saya.

Saya hanya berdiri kat situ dan berdialog. Pemilik kucing-kucing tu semua pun tak cakap apa-apa. So why saya je yang dimaki dicaci?-soal Aaron

Tambahnya lagi, pelakon dan usahawan ini juga menyoal mana-mana individu yang berada di tempat penggambaran, boleh mempertahankan dirinya berhubung isu video yang tular berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tuntut Hutang RM6.7 Juta, Fadzil Zahari Beri Nasihat Kepada LISA Blackpink & Netizen Usik- ” Nak Madu Tak?”

Pada episod “Girls Night Out” yang disiarkan di Mnet pada hari Isnin (8/5), Lee Seung Hoon WINNER (II) muncul dan menjelaskan tentang hutangnya kepada Lisa BLACKPINK. Di sini, penyanyi itu mendedahkan berhutang sehingga mencecah 2 bilion won (sekitar RM6.7 Juta).

Hutang tersebut muncul selepas Seung Hoon mengajak Lisa membuat penampilan istimewa dalam video pada akaun peribadi TikToknya. Hal ini turut mendapat respon dari Lisa.

Sebaliknya, Lisa menarik perhatian dengan berkata, “Adakah saya ditipu?”.

Penyanyi Thailand itu kemudian bergurau,

“Saya membantu Seung Hoon. Dia meminta saya membuat cabaran video pendek dan meminta deposit 2 bilion won. Tetapi dia belum membuat pembayaran. Sila buat pembayaran”, membuatkan Seung Hoon keluar

Sementara itu, berita ini telah mendapat liputan meluas pada media tempatan sehinggakan menarik perhatian pelakon dan pengarah Fadzil Zahari. Di ruangan komen, suami kepada Yana Samsudin ini menulis,

“Lisa perlukan seorang suami yang boleh tolong kutip hutang-hutang dia..”- tulisnya

Komen adik kepada pelakon Farid Kamil ini dianggap lucu  di kalangan netizen malah ada yang berfikir Fadzil mahu menduakan isterinya. Tapi ternyata ini hanya gurauan semata-mata.

Sekadar info, Seung Hoon diketahui  sememangnya berkawan rapat dengan ahli BLACKPINK. Ketika kumpulan itu memulakan konsert “BORN PINK” di Seoul tahun lepas, dia datang untuk memberikan sokongan dan totaliti dengan memakai barangan BLACKPINK.


Aeril Zafrel Bersuara Selepas Netizen Kaitkan Isu Jadi Penaja Dengan Agama-“Biarlah Antara…

Umum mengetahui pasangan selebriti terkenal, Aeril Zafrel dan Wawa Zainal telah menghabiskan jutaan ringgit untuk menaja program realiti, Big Stage 5 menerusi perniagaan yang diasaskan oleh mereka, Wawa Cosmetics.

Walaubagaimanapun, pembabitan suami isteri ini sebagai penaja mendapat pertikaian dari sesetengah netizen yang menyifatkan adalah lebih baik jika mereka membelanjakannya ke arah kebaikan seperti menaja program mengaji.

Tidak berdiam diri, Aeril menerusi hantaran di Instagram akhirnya tampil menjelaskan tujuan dia dan isteri yang menjadi penaja program realiti untuk membantu reseller meningkatkan jualan sekaligus dapat membantu menaiktaraf kehidupan mereka.

“Terima kasih kerana saling ingat mengingati. Sebagai peniaga kami memang harus keluarkan modal untuk marketing. Mungkin ada yang tak faham sebagai seorang peniaga, marketing ini perlu..

Ini adalah untuk membantu reseller kami meningkatkan jualan sekaligus membantu menaiktaraf kehidupan mereka.”-jelas Aeril

Tambahnya lagi, Aeril turut menyatakan bahawa isu berkaitan dengan amal kebajikan, biarlah menjadi urusan di antara dirinya dengan Tuhan.

“Mengenai dengan amalan, biarlah antara saya dengan tuhan. Dan bukan menjadi fokus utama kami untuk sering berkongsi/ post dekat laman sosial.

Apapun semoga kita sama-sama mendapat syurga Allah..”-tulis Aeril

Siapa kita mahu mengkritik seseorang. Entah-entah amalan orang yang dikutuk lebih banyak berbanding si pengutuk itu. Sama-sama kita renungkan..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bekas Isteri Hrithik Roshan Teruja & Memuat Naik Video Anak Lelaki Mereka Bermain Gitar, Bersama Ucapan Hari Lahir

Baru,baru ini, Ibu kepada pelakon Bollywood Hrithik Roshan, iaitu Pinkie Roshan dan bekas isterinya Sussanne Khan, mengambil kesempatan untuk mengucapkan selamat hari lahir kepada Hridaan.

Hridaan merupakan anak yang paling bongsu, kepada Hrithik Roshan dan Sussanne Khan yang baru sahaja menyambut hari lahir yang ke 15 tahun. Pinkie memuat naik gambar-gambar yang tidak pernah dilihat umum sebelum ini, manakala Sussanne memuat naik video mengenai Hridaan di media sosial milik mereka.

Video yang dikongsikan oleh Sussanne itu, memaparkan Kompilasi gambar serta video Hridaan termasuklah video membuat persembahan gitar solo. Video tersebut dikongsikannya bersama-sama dengan ucapan hari lahir buat anak lelakinya itu.

“Selamat Hari lahir for my Ridzfullofstars, kamu merupakan artis yang diluar jangkaan ibu, Kamu selalu membuat magic dengan apa yang berada di dalam kepala kamu. Ibu tahu hati kamu adalah yang termulia di planet ini dan jiwa kamu memulakan sesuatu yang membanggakan. Ibu sayang kamu sangat-sangat dan ibu bangga kamu pilih saya sebagai ibumu”-ucap Sussanne

Selain itu, ramai juga selebriti Bollywood yang mengucapkan selamat hari lahir buat Hridaan seperti Malaika Arora, Maheep Kapoor, Pashmina Roshan, Karishma Kapoor, Neetu Kapoor dan lain-lain.

Tidak melepaskan peluang, nenek Hridaan iaitu Pinkie Roshan juga memuat naik gambar di laman isntagram miliknya bersama dengan kapsyen ucapan hari lahir buatnya.

“Kepada cucuku, jangan pernah lupa betapa sayangnya saya dengan kamu. Semakin kamu membesar semakin banyak cabaran yang akan kamu hadapi. Sentiasa percayakan dalam lubuk hati bahawa kamu akan capai apa yang kamu fikirkan. Kamu takkan kalah, sama ada kamu menang atau kamu akan belajar sesuatu. Kamu perlu ada cita-cita, perancangan serta buat yang terbaik. Selamat Hari Lahir Hridaan

A post shared by Pinkie Roshan (@pinkieroshan)

Info tambahan, Hrithik dan Sussanne berkahwin pada December 2000 dan mendapat anak beberapa tahun kemudian. Mereka mempunyai dua orang cahaya mata iaitu Hrehaan yang dilahirkan pada 2006 dan Hridaan pada 2008. Pasangan ini telah bercerai pada 2014, namun meneruskan secara bergilir-gilir menjaga anak mereka sehingga ke hari ini.


Orang Kampung Pernah Ugut Bunuh, Mark Adam Tak Mahu Bergaduh Walau Ditipu Ratusan Ribu Bina Rumah Mentua

Sifat mengambil peduli antara satu sama lain akan membina sebuah keluarga yang bahagia sekali gus melahirkan masyarakat yang makmur dan sejahtera. Oleh itu, dalam melaksanakan amal kebajikan, ahli keluarga adalah golongan paling utama yang perlu diberikan perhatian.

Bahkan bersedekah kepada kaum kerabat merupakan antara kategori sedekah yang paling afdal setelah sedekah kepada kedua ibu bapa.

Meskipun tidak dalam jumlah yang banyak namun memberi dengan kadar berkemampuan sudah cukup membantu meringankan beban insan-insan tersayang ini.

Bercerita mengenai itu, biarpun ditipu hampir ratusan ribu ringgit oleh kontraktor bagi menyiapkan kediaman buat ibu bapa mentua, namun nilai itu masih belum cukup untuk membayar budi baik mereka terhadap penyanyi dan pelakon, Mark Adam.

Mark, 43, berkata dia tidak mempunyai pekerjaan selepas dua tahun berkahwin dengan isterinya, Norazah Redzuan pada 2003.

Namun, katanya ibu bapa mentua tidak pernah memandang serong terhadapnya, sebaliknya tetap melayaninya dengan baik.

“Dua minggu sebelum berkahwin, saya tiada tempat tinggal. Jadi, bapa mentua ajak saya menumpang di rumahnya.

“Walaupun bangun lewat, sekali pun bapa mentua tidak pernah marah. Sebaliknya, suruh saya pergi makan setiap kali bangun tidur.

“Selepas berkahwin, dua tahun saya tidak bekerja kerana agensi saya bekerja ditutup, namun keluarga mentua tidak pernah sekali menghakimi saya.

“Sebab itu saya mahu membalas jasa mereka dengan membina kediaman selesa. Walaupun ditipu kontraktor bagi saya nilai itu tidak setanding dengan kebaikan diberikan kepada saya selama ini,” katanya yang ditemui di majlis rumah terbuka Indigital Music & FYP Media.

Penyanyi yang popular menerusi lagu Pencuri itu berkata, dia bersyukur ada pihak sudi membantu menyiapkan kediaman ibu bapa mentuanya tanpa mengambil kesempatan.

Sebaliknya, kata Mark, mereka hanya meminta upah, sementara barangan pembinaan dibelinya sendiri.

“Sepatutnya rumah ini siap dalam tempoh setahun. Walaupun ada kontrak, tetapi kami tetap ditipu.

“Jadi, bagi tidak menghampakan harapan ibu bapa mentua, saya dan isteri akan cuba menyiapkan rumah itu secepat mungkin,” katanya.

Sementara itu, Mark berkata, dia enggan membesar-besarkan kes berkenaan kerana lebih suka menyelesaikan masalah secara tenang.

Bagaimanapun katanya, sepatutnya ada undang-undang ketat dikenakan agar ramai lagi tidak tertindas dan ditipu kerana ramai yang sudah menjadi mangsa sepertinya.

“Bukan saya saja tetapi ramai yang sudah jadi mangsa penipuan.

“Saya tidak suka kecoh-kecoh dalam usia begini. Saya berasal dari perkampungan yang mana penduduknya ganas, kejadian bunuh membunuh adalah perkara biasa, malah saya sendiri hampir tiga kali mahu dibunuhP.

“Jadi, saya tidak mahu melihat perkara seperti ini dan biarlah individu yang menipu menjawabnya di akhirat,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dituduh Sebagai Pendera Haiwan Gara-Gara Ular, Sebenarnya Aaron Aziz Sendiri Bela Kucing 9 Ekor Dalam Rumah

Bukan semua orang ada ‘rasa’ sayang pada haiwan. Juga bukan semua orang ada ‘rasa’ simpati pada haiwan. Sebab itu tak semua orang juga boleh dipanggil pencinta haiwan.

Tidak hairanlah, ada yang memandang serong apabila melihat pencinta haiwan bercakap-cakap dengan haiwan peliharaan mereka. Malah ada yang ketawa seolah-olah ia satu benda lucu apabila melihat pencinta haiwan bengkak-bengkak mata akibat menangisi kematian haiwan mereka.

Baru-baru ini, media hiburan dikejutkan dengan nama pelakon terkenal Dato Aaron Aziz yang tiba-tiba terpalit dengan isu tidak cakna dengan keselamatan haiwan, aktor ini tampil memberi penjelasan melibatkan dirinya.

Ini berikutan pelakon filem Abang Long Fadhil itu menerima kecaman hebat apabila membuat video live ular sawa di atas sangkar anak kucing.

Malah, tindakannya turut mendapat perhatian Persatuan Haiwan Malaysia (PHM) yang menegur perbuatannya yang disifatkan tidak sensitif dengan persekitaran dan boleh mengundang trauma kepada kucing.

Bagaimanapun, pelakon berusia 47 itu tampil menjelaskan perkara yang berlaku menerusi video berdurasi hampir empat minit di Instagram miliknya, semalam.

Aaron mengakui kesilapannya dan memberi alasan dia berbuat demikian kerana teruja kali pertama berlakon bersama ular.

Namun, katanya, sebelum melakonkan babak berkenaan, dia beberapa kali bertanya kepada pemilik ular adakah tindakan meletakkan ular atas sangkar akan membahayakan kucing.

“Silap saya buat ‘live’, tetapi ini kali pertama saya berlakon dengan ular, jadi saya terlalu ghairah.

“Benda yang tiada dalam video adalah saya bertanya berkali-kali kepada pemilik ular, kucing macam mana? Tidakkah ular akan mengganggu kucing.

“Tetapi menurut pemilik ular, tidak. Ini kerana ular hanya makan arnab dan sepanjang ular berada atas sangkar, saya dapat lihat ibu kucing langsung tidak menunjukkan reaksi terancam seperti mengeluarkan bunyi ‘hiss’, manakala anak-anaknya pula tidur dengan lena,” jelas Aaron.

Tambah Aaron, sepanjang penggambaran matanya tidak lepas daripada memerhatikan kucing-kucing bagi memastikan mereka selamat.

“Lagipun, kami ada 11 orang yang bertanggungjawab untuk menjaga keselamatan kucing dan ular sepanjang di lokasi.

“Anda tidak nampak macam mana berkali-kali saya bertanya kepada pengarah sama ada kucing itu okay atau tidak.

“Malah, ada satu benda pengarah minta saya lakukan, tetapi saya tidak sampai hati hendak buat, tetapi orang tidak tahu. Sebaliknya, orang hanya tahu mengecam sahaja,” luah Aaron kesal.

Ujar Aaron lagi, dia menerima cemuhan sekiranya ada yang ingin memaki dan mengatakannya bodoh.

“Siapa nak maki, nak cakap bodoh ke apa, silakan…

“Saya ada sembilan ekor kucing peliharaan, jadi tidak mungkin saya sanggup menzalimi mereka,” katanya lagi.

Aaron turut menjelaskan kenapa dia mengucapkan rasa syukur dalam video itu.

Menurutnya, dia lega terselamat selepas melakukan aksi dililit ular pada leher.

Apapun, harap isu ini dapat diselesaikan dengan cara terbaik dan diharap pihak-pihak tertentu dapat mengambil perkara ini sebagai panduan masa pada akan datang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Terkira Berapa Kali Didakwa Sudah Berkahwin”- Sebenarnya Janna Nick Dan Dini Bakal Nikah Di Langkawi 10 Jun?

Sudah tidak terkira beberapa kali nama pelakon cantik, Janna Nick didakwa sudah berkahwin dengan kekasinya, Dini Schatzmann di Selatan Thailand pada Jun tahun lalu.

Malah, perkara itu mula hangat diperkatakan menerusi pendedahan seorang pengguna laman Twitter yang memuat naik keratan yang memaparkan maklumat peribadi Janna dan Dini.

Namun terkini, desas-desas pelakon Janna Nick bakal mengakhiri zaman bujang bersama kekasih hatinya yang juga aktor, Dini Schatzmann kini semakin hangat apabila dikatakan bakal bernikah pada 10 Jun ini.

Tambah menyakinkan, kedua-dua selebriti itu difahamkan memilih sebuah resort mewah di Pantai Cenang Langkawi sebagai lokasi hari bersejarah mereka pada 10 Jun depan.

Sumber turut menjelaskan bahawa pihak aktres asal Sungai Petani itu telah hadir ke Pejabat Agama Daerah Langkawi bagi menghantar borang pernikahan.

Bagaimanapun, difahamkan majlis pernikahan di resort ekslusif tersebut diadakan secara tertutup serta hanya dihadiri keluarga terdekat.

Sebelum ini, Janna atau nama sebenarnya Nurul Jannah Muner, 28, mengejutkan ramai apabila mencetuskan spekulasi dengan memberi bayangan cinta bersama Dini telah hancur yang dikongsi dalam hantaran Instagram.

Menguatkan lagi spekulasi putus cinta adalah apabila sekitar November tahun lalu dia dikatakan membawa diri dengan bercuti di Eropah.

Malah, kekasihnya yang juga aktor berdarah kacukan Melayu-Switzerland itu enggan mengulas lanjut berhubung spekulasi berkenaan.

Sebaliknya Dini, 29, hanya menyatakan mereka bakal membuat pengumuman mengenai satu perkara penting ketika ditemui media pada akhir Februari lalu.

Dakwaan ini sekali gus membuktikan pasangan itu belum bernikah di Selatan Thailand seperti yang didakwa pihak sebelum ini.

Apapun, sama-samalah kita tunggu kenyataan daripada mereka berdua ini sendiri untuk mengetahui perkara sebenar.


Perasaan Bercampur-Baur, Emma Maembong Kongsi Momen Perkenalan Anak Sulungnya Dengan Adik Baby

Setiap pasangan suami dan isteri sudah pasti mengimpikan untuk mempunyai sebuah keluarga bahagia.

Impian ini selalunya sudah dipasang dalam hati oleh individu sejak zaman remaja lagi untuk memiliki rumah tangga dan cahaya mata yang akan menyerikan kehidupan.

Malah, proses melahirkan, mengasuh, merawat, mendidik, memberikan bekal ilmu serta segala pengorbananannya diberikan tanpa henti dan tentunya dengan cinta yang besar dan tulus merupakan salah satu perjuangan daripada seorang yang bergelar ibu.

Baru-baru ini, momen dan rezeki dapat melahirkan zuriat buat kedua kalinya dapat dirasai kembali oleh aktres cantik, Emma Maembong apabila dia dikhabarkan telah selamat melahirkan cahaya mata kedua hari ini.

Berita gembira itu dikongsi oleh suaminya, Muhammad Shazli Azhar yang bersyukur isterinya selamat melahirkan seorang bayi lelaki.

“Alhamdulillah, kami dikurniakan seorang lagi bayi lelaki dengan berat 3.4 kilogram.

“Kelahiran normal, Allah Maha Besar. Shariq Gabriel sudah menjadi seorang abang,” katanya dalam satu entri

Shazli bagaimanapun tidak berkongsi nama anak lelaki keduanya dalam entri tersebut.

Bagaimanapun, menjengah ke ruangan hantaran milik Emma, aktor ini berkongsi video pertemuan pertama kali anak sulungnya dengan adiknya itu mencairkan hati para peminat.

Pada Mac lalu, Emma berkongsi kepada umum bakal menimang cahaya mata lelaki kedua sekaligus menyangkal ramalan ramai jantina bayinya ialah perempuan.

Emma juga pelakon drama Nusyuz Berkiblat Cinta itu mendirikan rumah tangga dengan juruterbang, Muhammad Shazli Azhar pada 20 Februari 2020.

Hasil perkahwinan itu, mereka dikurniakan seorang cahaya mata lelaki, Shariq yang kini berusia dua tahun

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


PU Syed Mahu Konsert Coldplay Di Malaysia Dibatalkan?-“Hentikan…”

Pernah membuat bantahan terhdap penganjuran konsert penyanyi antarabangsa seperti Billie Eilish dan BLACKPINK, pendakwah bebas, Pencetus Ummah (PU) Syed kali ini tampil bersuara terhadap pengajuran konsert kumpulan muzik terkenal dari United Kingdom, Coldplay yang bakal mengadakan konsert di Kuala Lumpur pada 22 November ini.

Menerusi hantaran di Instagram, PU Syed dilihat memuatnaik tangkap layar ciapan Perdana Menteri Malaysia, Datuk Seri Anwar Ibrahim yang ‘mengalu-alukan’ kedatangan Coldplay ke Malaysia.

“Jika pemimpin tertinggi negara pun mengalu-alukan kedatangan kumpulan ini ke Malaysia. Tak tahu nak kata apa dah..

Ucapan welcome dari PMX ini takkan menjadikan kami untuk turut mengungkap kalimah yang sama kepada mereka!! لا مرحبا ولا أهلا!!.”-Tulis PU Syed

Menyifatkan pengajuran konsert berkenaan tidak memberikan manfaat kepada ummah, PU Syed turut menggesa pihak terlibat untuk menghentikan budaya hedonisme dalam masyarakat.

“Kami bantah penganjuran konsert tak bermanfaat kepada ummah ini!!.

Hentikan budaya hedonisme dalam masyarakat!!. Ade ambe takut. Bantah konsert Coldplay.”-tegas PU Syed

Terdahulu, PU Syed pernah bersuara mengenai hasratnya yang mahu menghalang konsert penyanyi antarabangsa, Billie Eilish Happier Than Ever diadakan di Stadium Bukit Jalil pada 18 Ogos 2022. Jelas PU Syed, dia menyifatkan penganjuran konsert itu tidak memberikan manfaat kepada agama, bangsa dan negara.


Netizen Terhibur Tengok Anak Syatilla Melvin Tiup Lilin-“Sebijik Ikut Perangai Mak Hang!”

Pasangan selebriti Syatilla Melvin dan Shaheizy Sam, mendirikan rumah tangga pada 8 Februari 2016 dan mereka dikurniakan 3 orang cahaya mata, iaitu Syeriv Samheizy, Sarima Samheizy dan Salama Samheizy.

Seperti yang kita ketahui, Syatilla sering memuat naik video dia bersama keluarganya di media sosial, terutamanya di laman instagram dan tiktok. Dia juga dikenali dengan perangai yang suka melawak dengan keluarganya dan itu membuatkan ramai peminat terhibur dengan telatahnya itu.

Baru-baru ini, Syatilla memuat naik satu video di laman instagram miliknya serta mendapat perhatian ramai. Di dalam video tersebut memaparkan anaknya Syeriv menyambut hari lahir dan ingin meniup serta memotong kek. Namun telatahnya membuatkan ramai yang melihat video tersebut tertawa.

Syeriv sempat menjilat pisau plastik untuk memotong kek serta meniup lilin dengan cara yang berbeza

“Sampai sekarang aku speechless”-kata Syatilla

A post shared by Syatilla Melvin (@samtilla)

Rata-rata netizen terhibur dengan telatahnya serta menyamakan perangai “masuk air” anak dengan mak.

“Dia ni dah la muka sebiji mak dia..perangai pun sebijikk”-kata mereka

“Dah jilat pisau, dia haaaaaa kan pulak kek tu. hahahah betul betul dengki lah ini budak bijak. Tak pernah tak lawak”-ujar mereka

“Dia padam api guna bau mulut je tak perlu tiup beria”-tulis mereka

“Weyyy tengok 3 kali pon rasa nak berdekah gelak. Tengok la gaya sebelum dia sem bur tu, amik feel dulu”-tambah mereka

Sekali tengok memang betul-betul ada iras Syatilla, perangai suka menyakat pun sama. Apa-apa pun, semoga keluarga mereka diberi kebahagiaan dunia dan akhirat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Baby Shima Pertahan Penganjuran Konsert Di Malaysia, PU Syed Luah Rasa Bimbang!

Setiap kali selebriti antarabangsa mahu membuat konsert di Malaysia, pasti terdapat pihak-pihak yang akan melakukan bantahan terhadap penganjuran konsert berkenaan.

Isu berkenaan turut mendapat reaksi oleh penyanyi dangdut sensasi, Baby Shima menerusi Insta Stories yang menyuarakan pendapatnya bahawa penganjuran konsert di Malaysia bukanlah menjadi satu masalah serta ‘menyelar’ pihak terlibat untuk hanya duduk di rumah dan surau jika menyifatkan konsert berkenaan sebagai haram.

“Konsert kat Malaysia tak ada masalah pun. Sapa nak tengok pergi tengok,

Sapa yang kata haram jangan datang, duduk rumah, duduk surau. Apalah susah sangat. Hidup itu pilihan.

Kalau buat kat Kelantan confirm bermanfaat. Carilah isu setempat dan bermanfaat untuk menbantu rakyat.-“-tulis Baby Shima

Tidak berdiam diri, Pencetus Ummah (PU) Syed tampil memberikan teguran buat Baby Shima dengan meluahkan rasa bimbang terhadap penyanyi dangdut ini yang didakwa tidak faham mengenai agama.

“Bila penyanyi ini keluarkan fatwa. Senang sungguh jemari kamu menaip pandangan songsang begini ya?

Saya risau kamu yang tak faham agama, tapi bicara bab agama tentang halal dan haram..Akan terjerumus dalam golongan Ruwaibidhah. Bukankah halal dan haram itu telah jelas dalam agama!?.

Hukum nyanyi..Hukum konsert ada telah dibahaskan ulama. Jika jaga adab dan patuh syariat, silakan..Tapi jika sebaliknya..Hentikan!!.”-tegas PU Syed


MYAirline Buat Kempen Tambang Sifar, Tiket Pergi Balik KL-Bangkok Hanya RM244 Jer?

MYAirline telah mengumumkan destinasi antarabangsa pertamanya hari ini, permulaan jualan untuk laluan ke Lapangan Terbang Antarabangsa Suvarnabhumi dan Lapangan Terbang Antarabangsa Don Mueang.

Syarikat penerbangan itu adalah syarikat penerbangan Malaysia pertama yang terbang ke kedua-dua lapangan terbang di Bangkok.

Bermula 28 Jun 2023, MYAirline akan menawarkan penerbangan terus setiap hari dari Terminal 2 Lapangan Terbang Antarabangsa Kuala Lumpur (KLIA2) ke Lapangan Terbang Antarabangsa Suvarnabhumi dengan penerbangan tambahan setiap hari ke Lapangan Terbang Antarabangsa Don Mueang yang akan dilancarkan pada 1 Julai 2023.

Penerbangan dua kali sehari ke kedua-dua lapangan terbang akan bermula pada 17 Ogos 2023, menjadikan jumlah keseluruhan kepada empat penerbangan harian ke bandar.

Dengan pilihan dua lapangan terbang, pengembara boleh memilih pilihan yang paling sesuai dengan jadual perjalanan mereka, sama ada mereka memerlukan kemasukan lebih cepat ke bandar Bangkok itu sendiri atau menyambung ke salah satu daripada banyak laluan darat ke daerah sekitar Bangkok.

Sempena pelancaran ini, MYAirline menawarkan kempen tambang sifar asas untuk penumpang awal. Tempah dari 10 hingga 12 Mei 2023 untuk merebut lebih 12,000 tempat duduk dengan sifar tambang asas untuk laluannya ke Bangkok.

Kempen menarik ini dan perjalanan dari 28 Jun hingga 28 Oktober 2023 dengan MYAirline. Penumpang boleh membeli tiket di laman web MYAirline atau melalui ejen pelancongan yang sah dengan harga semua termasuk bermula dari serendah MYR 99* sehala.

Tinjauan kami ketika membuat tempatan di laman sesawang MYAirline, ternyata tiket penerbangan pergi balik dari Kuala Lumpur ke Bangkok hanya RM244 sahaja termasuk cukai.

Memang murah kan? Tapi ini tak termasuk untuk makanan dan tambahan ‘luggage’ ya! Ingat, tiket boleh didapati secara eksklusif di laman web MYAirline di www.myairline.my dari 12.01 tengah malam pada 10 Mei  hingga 12 Mei 2023 dengan tempoh perjalanan untuk promosi itu adalah dari 28 Jun 2023 hingga 28 Oktober 2023.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa Pilih Airbnb Jadi Hos Untuk ‘Open House’ Sempena Hari Raya Aidilfitri- ‘Saya Tidak Sabar…’

Nikmati percutian keluarga yang tidak dapat dilupakan sebelum berakhirnya Aidilfitri tahun ini! Airbnb mengalu-alukan anda ke Rumah Terbuka pertamanya sempena musim perayaan ini, yang dihoskan oleh tidak lain tidak bukan, selebriti Malaysia tersohor, Neelofa.

Pelakon, hos TV, dan usahawan terkenal itu kini menambah Hos Airbnb ke dalam ‘portfolio’ beliau. Neelofa akan mengalu-alukan tetamu ke salah satu penginapan Airbnb kegemarannya yang mesra keluarga di kawasan luar bandar Selangor yang indah, untuk sebuah percutian Raya yang istimewa. Neelofa akan mengehoskan penginapan ini bersama dua Superhos Airbnb tempatan, Susean dan Izu.

Para tetamu akan berpeluang menghayati keindahan alam semula jadi dan keramahan hos-hos mereka, termasuk sesi memasak yang mengujakan bersama Neelofa. Homecook berbakat ini akan berkongsi cara menyediakan sebuah hidangan Raya yang lazat, yang diilhamkan daripada salah satu resipi keluarganya.

“Raya merupakan masa yang paling penting dan bermakna buat saya dan keluarga. Sempena Hari Raya Aidilfitri ini, saya amat berbesar hati untuk menjadi Hos Airbnb dan mengehos Rumah Terbuka Airbnb yang pertama di salah satu penginapan Superhos kegemaran saya di luar bandar. Saya tidak sabar untuk berkongsi dengan tetamu suasana penuh kemesraan dan keramahan yang merupakan bahagian penting dalam perayaan keluarga saya sendiri, serta memasak bersama mereka.”

Terletak kurang dari satu jam dari Kuala Lumpur, Sekebun Bunga menawarkan percutian bertemakan alam semula jadi yang indah untuk tetamu beristirahat dan mengeratkan silaturahim dengan orang tersayang. Vila ini dilengkapi dengan tiga bilik tidur yang selesa dan satu dapur yang serba lengkap, dikelilingi hutan yang subur dan aliran sungai yang mendamaikan. Para tetamu boleh menikmati waktu petang yang tenang sambil menerokai
kawasan itu, atau berehat bersama orang yang tersayang di gazebo taman bunga vila tersebut.

Rumah Terbuka Airbnb akan berlangsung selama dua malam dari 20 hingga 22 Mei 2023. Penginapan sekali sahaja (one-off) ini boleh memuatkan sehingga tujuh orang tetamu, and boleh ditempah pada harga istimewa RM100* sahaja. Harga ini akan dipaparkan di penyenaraian (listing) tersebut apabila tempahan dibuka di airbnb.com/rayawithneelofa pada Isnin depan, 15 Mei 2023, tepat pada jam 9 pagi – tempahan terdahulu akan diutamakan!


[VIDEO] Kerabat Diraja, Tengku Chanela Jamidah Menderita Sakit Kulit – “Ia Menyakitkan Dan Mental Saya…”

Tengku Chanela Jamidah kini sedang mengalami keadaan kulit yang menggelupas dan melemahkan yang dipanggil Topical Steroid Withdrawal. Katanya di laman media TikTok, dia menyarankan orang ramai supaya berhenti menggunakan Steroid Topikal  yang biasakan dijadikan sebagai emolien (pelembap) untuk merawat ekzema.

“Bercakap dengan Pakar Kulit anda! Hentikan penggunaan Steroid Topikal dan elakkan daripada mengalami keadaan kulit yang melemahkan ini yang dipanggil Topical Steroid Withdrawal”- tulisnya di ruangkan kapsyen

Talk to your Dermatologist! Cease the use of Topical Steroids and prevent from experiencing this debilitating skin condition called Topical Steroid Withdrawal 🙅🏻♀ #topicalsteroidwithdrawal #SkinHealing #NaturalHealing #EczemaRecovery #SteroidFree #HealthySkin #SkincareCommunity #MentalHealthAwareness #MindBodyHealing #HolisticHealing #selfcare #EmotionalWellness #MentalHealthMatters #AnxietyRelief #SelfLove #MentalHealthSupport #WellnessJourney #HealingJourney #HealthyMindset #MentalWellness #PositiveMentalAttitude #MindfulnessPractice #MentalClarity #InnerPeace #MentalStrength #MentalHealthWarrior #SelfDiscovery #thisisnoteczema #eczemawarrior #eczematok

♬ original sound – Tengku Chanela Jamidah

“Pakar dermatologi benar-benar merosakkan kulit dan kehidupan anda. Biar saya beritahu anda mengapa.”

“Saya baru-baru ini berkongsi bahawa saya mempunyai keadaan yang dipanggil pengeluaran steroid topikal atau sindrom kulit merah. TSW ialah keadaan iatroegenik yang bermaksud ia boleh dihalang sepenuhnya oleh pakar dermatologi yang mengiktiraf TSW sebagai keadaan dan menghentikan preskripsi steroid topikal atau imunosupresan.”

“Protokol untuk keadaan kulit atau khususnya ekzema dalam kes saya adalah untuk menetapkan streroid topikal. Para dermatologi tidak mengiktiraf pengeluaran steroid topikal. Saya telah disahkan menghidap ekzema lebih teruk sejak saya masih bayi”

“Baru-baru ini dalam 2 tahun yang lalu ini saya mendapat ubat-ubat ini yang biasa dikenali sebagai Protopic dan ia juga merupakan imunosupresan yang menyebabkan wajah saya kelihatan seperti ini.” katanya dalam video TikTok.

Tambah Tengku Chanel, dia mengalami tekanan mental dan merasakan ini adalah pengalaman yang menyakitkan.

We all have good days and bad days, today was tough and thats ok 😞 Reminder to be gentle with yourself if you are having mental health issues when experiencing TSW or a physical illness. My mum always says, this too shall pass 🤗 #topicalsteroidwithdrawal #SkinHealing #NaturalHealing #EczemaRecovery #SteroidFree #HealthySkin #SkincareCommunity #MentalHealthAwareness #MindBodyHealing #HolisticHealing #selfcare #EmotionalWellness #MentalHealthMatters #AnxietyRelief #SelfLove #MentalHealthSupport #WellnessJourney #HealingJourney #HealthyMindset #MentalWellness #PositiveMentalAttitude #MindfulnessPractice #MentalClarity #InnerPeace #MentalStrength #MentalHealthWarrior #SelfDiscovery #thisisnoteczema #eczemawarrior #eczematok

“Ia adalah pengalaman yang sangat menyakitkan. Kulit saya terasa sangat tegang terutamanya pada muka saya.”

“Terdapat saya tidak tahu beratus-ratus luka di seluruh muka saya leher saya dada saya. Jadi itu salah satu sebab yang menyebabkan saya mengalami tekakan mental  dan stress. Saya akan terus kuat dan berkongsi pengalaman ini kepada anda”- katanya dengan nada sebak.

Tengku Chanela berketurunan kerabat diraja Pahang, ibu kepada 2 orang ini menerajui jenama fesyen dan kecantikan utama, Thavia dan Dida, sebelum berpindah ke AS untuk mencipta semula dirinya sebagai guru kesihatan, mengasaskan pusat penyembuhan dan meditasi Jiwa di Los Angeles dan Las Vegas

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Amar Baharin & Anak Lelaki Terpaksa Dikejarkan Ke Hospital, Amyra Rosli Mohon Doa Orang Ramai!

Pelakon, Amyra Rosli berkongsi khabar duka apabila suaminya yang juga pelakon, Amar Baharin serta anak lelaki mereka, Aqeef Anaqi terpaksa dikejarkan ke sebuah hospital di Kuala Lumpur.

Amyra dalam satu hantaran di Instagram menjelaskan bahawa suami dan anak lelaki mereka mengalami batuk yang berpanjangan, namun masih berada dalam keadaan yang baik.

“Superman & superboy saya tewas untuk raya 2023. Sorry sangat tak dapat datang untuk beberapa jemputan rumah terbuka.

Tetapi jangan risau diorang baik-baik sahaja cuma batuk berpanjangan.”-kongsi Amyra di Instagram

Memohon doa orang ramai agar Amar dan Aqeef cepat sembuh, Amyra turut meminta pengikutnya di Instagram untuk berkongsi tip untuk menyembuhkan batuk.

“Doakan kesembuhan untuk superman saya 🤲🏻🥰. Kalau ada tips untuk kurangkan/hilangkan batuk share okay.”-tulis Amyra lagi

A post shared by Madam Amyra (@aamyrarosli)

Perkongsian Amyra dihujani dengan komen peminat dan rakan selebriti seperti Fizo Omar dan Fendy Bakry yang menitipkan doa agar diberikan kesembuhan, malah ramai yang turut berkongsi petua yang boleh diamalkan oleh keluarga selebriti ini.

“Thank you Mommy paksa pergi hospital 😂😂.”-Amar Baharin

“Get well soon bratha…Aaaminn.”-Fendy Bakry

“Air reburan cengkih masak sampai nak warna macam teh tu. Dah suam perah lemon dan madu asli. Amalkan memang menjadi.”

“Doktor ada bagitahu saya… Batuk memang ambik masa yang lama nak untuk sembuh. Cuba cari air kelapa laut. Baik untuk sembuhkan batuk InsyaAllah.”

Kami di Murai MY turut mendoakan agar Amar dan Aqeef Anaqi diberikan kesembuhan dengan cepat..Aaminn..


Netizen Terhibur dengan kecomelan Tokti Menari Ikut Trend!

Penyanyi tersohor negara iaitu Dato Sri’ Siti Nurhaliza tidak perlu dikenalkan lagi, kerana satu Malaysia pasti mengenalinya. Penyanyi lagu ‘Jerat Percintaan’ itu masih kekal relevan hingga kini, malah setiap lagu keluarannya mendapat sambutan yang hangat.

Selain dari sibuk dengan menguruskan keluarga, Siti juga kini sibuk membuat persiapan untuk konsertnya yang akan datang dan akan bergandingan dengan penyanyi dari Malaysia juga iaitu Ernie Zakri dan Jay Jay.

Baru-baru ini, Siti memuat naik satu video di laman tiktok miliknya dan mendapat perhatian ramai. Video tersebut merupakan video Siti menari bersama penari-penari yang lain membuat tarian yang kini menjadi trend di tiktok.

“Bila kita bergabung ikut trend… haaaa lagi beberapa hari sebelum menuju ke konsert satu suara Vol 3”-ujar Siti

Bila kami bergabung ikut trend!!! 😛😛 haaaa.. lagi beberapa hari menuju ke #konsertsatusuaravol3 .. jom dapatkan tiket di www.myticket.asia #fyp #fypシ #sitinurhaliza #erniezakri #jayjay

♬ original sound – Nik Nazran – Nik Nazran

Siti juga memberitahu bahawa video tersebut diambil semasa berlatih untuk konsert yang akan datang. Untuk berehat sebentar, Siti mengajak penari-penari yang lain untuk menyertai melakukan tarian trend itu.

Rata-rata netizen yang melihat video tersebut memuji akan kecomelan Siti dalam menjayakan tarian tersebut.

“Bersungguh-sungguh menari tu, semuanya full of energy!! comel”-kata mereka

“Jarang-jarang nampak tokti macam ni, tapi tetap maintain kiut sokmo..paduuu”-ujar mereka

“Tokti cute sangat, tak boleh lah macam ni..sayang tokti selalu”-tambah mereka

“hahahaahah weyy comelnya tokti”-tulis mereka

Memang comel tengok Siti menari begitu, ikut trend zaman sekarang. Apa-apa pun, semoga konsert yang akan datang ini berjalan dengan lancar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kini Bergelar Bapa Anak Dua, Bekas Teman Lelaki Sajat Coach Yin Semakin Bahagia Bersama Isteri Tercinta

Setiap orang pasti ada kisah silam masing-masing yang sukar dilupakan. Barangkali ianya menjadi satu teladan mahupun pengajaran dalam hidup yang mungkin akan dikenang seumur hidup.

Apa yang lebih penting adalah perubahan ke arah kebaikkan menjadi asbab sesuatu perkara itu berlaku.

Tampak tenang dan lebih bahagaia, jurulatih kecergasan, Coach Yin kini berkongsi wajah cahaya mata keduanya kepada umum menerusi satu perkongsian foto di laman Instagram.

Berdasarkan muat naik tersebut, pemilik nama Mohd Tishrin Mohd Adanan memperkenalkan puteri keduanya yang begitu comel dengan gelaran nama Alaia.

Setelah bergelar suami, penampilan Coach Yin dilihat sangat berbeza jika dibandingkan semasa zaman bujangnya.

Menerusi hantaran di Instagram miliknya, Coach Yin terlihat lebih matang dan bersikap kebapaan.

Menurut netizen, pasangan tersebut nampak sangat bahagia. Bukan itu sahaja, kebahagiaan tersebut bertambah kelihatan apabila badan Coach Yin yang ‘sado’ sebelum ini dilihat semakin berisi.

Terdahulu bekas kekasih kepada usahawan kosmetik, Nur Sajat, iaitu Coach Yin selamat mendirikan rumah tangga dengan wanita pilihan hatinya dikenali, Yeen Azmin pada tahun 2021.

Imbas kembali pada tahun sebelumya, sewaktu awal perkenalan mereka, rata-rata ntizen meluahkan rasa bahagia dan gembira dengan cinta baru Coach Yin yang akhirnya bertemu jua dengan wanita tulen.

Bahkan mereka sempat memuji isterinya jauh lebih cantik berbanding kekasih Coach Yin sebelum ini. Di kesempatan ini, orang ramai mendoakan agar perkahwinan Coach Yin dan Yeen Azmin kekal selamanya.

Sebagai rekod, terdahulu kisah hubungan cinta membabitkan Coach Yin dan Nur Sajat mendapat perhatian ramai sehingga menimbulkan pelbagai kontroversi sepanjang pasangan itu menjalin hubungan asmara.


Wajar Tuntut RM1 Juta Daripada Bekas Suami Kerja Doktor, Lufya Mahu Dibayar Semula Segala Pengorbanannya

Mungkin ramai lagi yang tidak mengetahui bahawa seseorang wanita yang diceraikan oleh suaminya boleh membuat beberapa tuntutan atas bekas suaminya di Mahkamah Syariah.

Hal yang demikian, Islam memberi panduan mengenai hak-hak wanita selepas diceraikan suami. Ini bermakna tanggungjawab suami memberi nafkah kepada isteri dan anak-anak bukan sahaja semasa hidup bersama tetapi juga selepas bercerai dengan isteri.

Mut’ah disyariatkan atas lelaki kepada wanita yang telah diceraikan untuk menjadi bekalan bagi meringankan beban mereka yang disebabkan oleh perpisahan dan memulakan kehidupan baru tanpa suami.

Selain itu, mut’ah menjadi suatu tuntutan selepas penceraian bagi mengambil hati bekas isteri di samping dapat mengubati perasaan sakit hati dan rasa benci yang berpunca daripada penceraian yang berlaku.

Ia juga bagi menutup perasaan sedih, dan malu apabila menerima sangkaan buruk daripada masyarakat terhadap penceraian tersebut.

Berbahas soal itu, baru-baru ini pelakon Lufya Omar menyifatkan tuntutan mut’ah sebanyak RM1 juta yang dibuatnya terhadap bekas suami, Dr Che Muhammad Hafiz Che Baharum adalah keadilan untuk dirinya.

Lufya atau nama sebenarnya Lutfyah Sheikh Omar berkata, jumlah dituntut itu juga adalah wajar demi membayar pengorbanan dirinya selama berkahwin dan membesarkan anak.

“Sebagai ibu tunggal saya, mahu mendapatkan pembelaan. Jumlah RM1 juta dituntut itu bukan nilai saya, tapi untuk keadilan. Apatah lagi, pernah difitnah.

“Malah, dengan tuntutan ini juga dapat membantu saya meneruskan kehidupan bersama anak memandangkan kos sara hidup sekarang pun semakin tinggi,” katanya.

Terdahulu, Lufya hadir bersama peguam, Fakhrul Azman Abu Hasan yang mewakilinya bagi sebutan kes tuntutan mut’ah di Mahkamah Tinggi Syariah Shah Alam.

Menurut Lufya, tuntutan mut’ah itu adalah berdasarkan kepada pengorbanannya dan apa yang sudah berlaku sepanjang perkahwinan bersama bekas suami selama empat tahun.

“Dulu, pendapatan saya kukuh. Tapi, selepas berkahwin saya melepaskannya atas sebab-sebab tertentu. Untuk bangun balik, ia memerlukan masa yang agak panjang dan saya perlu merancang kehidupan bersama anak.

“Walaupun cuma seorang anak, ia bukan mudah dengan keadaan saya dulunya seorang artis yang aktif bekerja. Malah, saya juga selama ini tidak pernah minta apa-apa walaupun barang daripada Hafiz,” katanya.

Lufya dan Dr Che Hafiz berkahwin pada 26 November 2016 dan bercerai pada 17 Jun 2020. Hasil perkongsian hidup itu, mereka dikurniakan seorang anak, Laana Haura, 5.

Pada 2 Mac lalu, Lufya memfailkan tuntutan mut’ah bernilai RM1 juta kepada Dr Che Hafiz di Mahkamah Tinggi Syariah Shah Alam, walaupun mereka sudah hampir tiga tahun bercerai.

Pada prosiding perbicaraan hari ini, Dr Che Hafiz difahamkan tidak hadir ke mahkamah. Justeru, sebutan semula kes akan berlangsung pada 26 Julai depan.

Sementara itu, usaha Harian Metro untuk mendapatkan penjelasan Dr Che Hafiz tidak berjaya apabila kiriman mesej di WhatsApp tidak berbalas dan panggilan telefon juga tidak dijawab.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ustaz Ebit Lew Hantar Gambar Lucah, Saksi Kemukakan Bukti 436 Gambar, 4 Video & 219 ‘Screenshots’ Dalam Telefon

Lanjutan bicara berkenaan pendakwah terkenal Ustaz Ebit Lew kembali hangat apabila menurut laporan kes, saksi ketujuh perbicaraan memaklumkan kepada Mahkamah Majistret Tenom bahawa sebanyak 436 keping gambar diperoleh daripada sebuah telefon pintar jenama Samsung Galaxy A31 berhubung kes seksual itu dihantar ke makmal forensik Polis Diraja Malaysia (PDRM).

Menurut juruanalisis Kanan Audio Video PDRM ASP Latifah Abdul Aziz, 43 itu menyatakan bahawa terdapat juga empat rakaman video dan 219 gambar tangkap layar yang ditemui daripada telefon tersebut.

Memetik laporan Sinar Harian, Latifah memaklumkan telefon itu disimpan dalam sampul surat berwarna putih berkenaan telah dihantar ke makmal forensik PDRM Cheras, Selangor pada pukul 3.20 petang pada 9 Ogos 2021 di tempat bertugasnya.

Latifah juga telah membuat pemeriksaan fizikal untuk memastikan telefon itu tidak mengalami kerosakan dan berfungsi dengan baik sebelum analisis dijalankan pada tarikh yang sama.

“Saya menjalankan proses ‘extraction’ ke atas barang kes (telefon bimbit) dengan menggunakan perisian XRY dan mengenal pasti data yang diperlukan oleh pegawai penyiasat,” katanya dalam pemeriksaan utama oleh Timbalan Pendakwa Raya Nor Azizah Mohamad hari ini.

Lagi, beliau memaklumkan bahawa mengambil masa kira-kira tiga jam untuk membuat analisa kandungan yang terdapat dalam telefon itu sebelum membuat salinan data yang diperoleh itu ke dalam dua cakera padat PDRM yang dilengkapi ciri-ciri keselamatan.

Tambahnya, satu CD itu tersimpan 436 gambar beserta empat rakaman video manakala satu CD lagi mengandungi 219 gambar tangkap layar menerusi aplikasi Whatsapp.

Ketika pemeriksaan utama oleh Timbalan Pendakwa Raya Zahida Zakaria, Latifah turut memberitahu hasil pemerhatiannya mendapati empat video yang ditayangkan dalam mahakamah hari ini tidak mengalami sebarang pengubahsuaian.

Hal ini dikatakan demikian kerana ke semua video berkenaan dimainkan bergerak secara ‘frame by frame’ kerana video yang telah disunting akan menjadi ‘jumping’.

Sebelum ini, Ebit berdepan 11 pertuduhan atas sebab mengaibkan kehormatan seorang wanita berumur 40-an dengan mengirim gambar lucah dan perkataan ke nombor telefon mangsa menerusi aplikasi Whatsapp antara Mac dan Jun 2021.

Jika disabit kesalahan, pesalah akan menerima hukuman maksima penjara lima tahun atau denda atau kedua-duanya mengikut Seksyen 509 Kanun Keseksaan.


Tak Mahu Lagi Dipanggil Krisdayanti, Penyanyi Indonesia Ini Kini Tukar Nama

Umum mengetahui bahawa namamerupakan alamat atau tanda pengenalan bagi seseorang.

Oleh itu, pemberian sesuatu nama itu merupakan sesuatu kewajipan agar mudah dipanggil.

Dengan wujudnya nama, maka seseorang itu boleh dikenali dan begitu juga nasabnya diketahui dengan mudah.

Bayangkan jika nama tidak wujud pada seseorang, pelbagai urusan duniawi menjadi sukar dan mustahil seseorang itu dapat hidup dalam keadaan normal.

Justeru ada yang selesa memilih nama yang ringkas untuk diberikan kepada anak mereka, namun ada pula yang suka nama yang panjang.

Tidak kurang juga mereka yang memberikan gabungan nama antara ibu dan bapa berkenaan untuk diabadikan kepada nama anak masing-masing hinggakan kadangkala tiada langsung tercatat nama itu dalam mana-mana kamus di dunia.

Namun, ketahuilah Islam sebenarnya ada memberi garis panduan dalam memberi nama yang baik.

Berbicara soal nama, baru-baru ini, penyanyi terkenal Indonesia Krisdayanti mengumumkan pertukaran nama pentasnya yang sebelum ini dieja Krisdayanti (rapat) menjadi Kris Dayanti (berasingan).

Pelantun lagu Aku Wanita Biasa ini berkata, ejaan Kris Dayanti ialah nama asalnya sebelum diubah menjadi Krisdayanti kerana dianggap lebih menarik dan senang diingati.

“Sebetulnya nama pada kad pengenalan Kris Dayanti. Tapi saya banyak kerjasama dengan jenama besar dan memerlukan nama yang lebih menarik,” ujarnya.

Menurut penghibur yang juga seorang ahli politik itu, alasan dirinya kembali mahu menggunakan nama sama seperti dalam kad pengenalannya adalah kerana mengenang Allahyarham ayahnya.

“Dalam kad pengenalan atau akta kelahiran, nama saya dieja Kris Dayanti.

“Tapi bila saya bekerja dalam bidang hiburan dan banyak menjalin kerjasama dengan jenama besar, nama pentas digunakan sebagai Krisdayanti biar kedengaran lebih catchy,” kata isteri Raul Lemos

Kris Dayanti kemudian menambah: “Semenjak ayah meninggal dunia, saya menjadi lebih menghargai dan akhirnya memutuskan untuk kembali menggunakan nama Kris Dayanti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Emma Maembong Angkat Anak Sulung Selepas Bersalin, Netizen ‘Terkejut’!-“Please Hati-Hati..”

Pelakon, Emma Maembong telah selamat melahirkan bayi lelaki keduanya secara normal di sebuah pusat perubatan pada Rabu.

Emma dan suaminya, Shazli Azhar turut mengumumkan nama cahaya mata kedua mereka, Shakil Aryan Shah.

Menerusi video yang dikongsikan di Instagram, dapat dilihat pertemuan pertama kali anak lelaki sulungnya bersama adik telah mencetuskan rasa sebak peminat.

“Meeting my new baby brother @shakil aryan shah.”-kapsyen Emma di Instagram

A post shared by ⭐lima’s little prince ⭐ (@shariqgabriel)

Di sebalik momen sedih itu, komen sesetengah netizen yang rasa terkejut melihat Emma mengangkat anak sulungnya untuk melihat bayi lelaki selepas bersalin itu mencuri perhatian ramai.

“Terkejut tengok Emma angkat anak dia. Baru lepas bersalin tak boleh angkat berat-berat sangat dik oii. Bimbang nanti turun darah. Lain kali beringat tau. Apapun tahniah dah ada 2 hero. Nanti kita tunggu heroin pulak.”

“Baru terdetik dalam hati tengok dia angkat anak dia..Moga baik-baik saja buat Emma, insyaAllah takde apa.”

“Ini bukan mitos. Dalam perubatan moden pun, doktor pakar tak kasi angkat berat kecuali baby newborn tu sendiri.”

“Siap bersila tu, bersalin normal lagi..Seriau tengok.”

“Untuk ibu baru bersalin boleh angkat barang/benda/manusia dan lain-lain, yang berat kurang atau sama dengan berat newborn dia.”

“Weh macam mana dia boleh bersila lepas beranak. Ngilunya.”

“Terkejut aku tengok dia angkat big boy tu. Kuss semangat..”

“Please hati-hati angkat berat-berat dan jangan duduk bersila. Lunjurkan kaki tu. Selamat berpantang Emma. Moga sihat-sihat sentiasa.”

Sekadar info, Emma telah mendirikan rumah tangga dengan seorang juruterbang, Muhammad Shazli Azhar pada 20 Februari 2020. Pasangan ini dikurniakan seorang cahaya mata lelaki, Shariq Gabriel yang kini berusia dua tahun.


Isu Shuhada Keguguran Akibat Tekanan, Kaum Hawa Luah Rasa Berang Terhadap Hafidz Roshdi!

Pelakon Hafidz Roshdi mendakwa isterinya, Nurul Shuhada Mat Shukri pernah menghantar mesej pesanan di WhatsApp yang memberi makluman mengenai kehamilan serta mahu menggugurkan kandungan tersebut ketika menghadiri Mahkamah Syariah Shah Alam bagi prosiding pengesahan lafaz cerai terhadap Shuhada, Selasa lalu.

Nurul Shuhada atau lebih mesra disapa sebagai Shu baru-baru ini tampil membuat pendedahan berhubung siasatan yang mendakwa dia sengaja mengugurkan bayi ketiga dalam kandungan, kini telah disahkan sebagai tiada kes.

Menurut Shu menerusi hantaran di Instagram, dia mempunyai bukti laporan perubatan yang mengatakan dirinya keguguran akibat tekanan serta mengakui setiap individu melalui proses hamil yang berbeza.

“Shu ada laporan doktor yang Shu gugur akibat tekanan. Shu ada bukti laporan perubatan keadaan Shu dan macam situasi yang dia letakkan sebabkan Shu alami tekanan. Biar bukti yang sokong Shu dan bukan skrip yang dia reka.

Mengandung bukanlah proses yang senang. Ada orang okay. Ada orang teruk alahan. Tambah pulak tekanan macam-macam. Shu ni, hari-hari berjuang nak bagi kuat semangat.”-tulis Shu di Instagram

A post shared by shu as it SHU ! (@shushukriii)

Turut berkongsi foto yang memaparkan dirinya sedang dibawa ke dewan pembedahan ketika mengalami keguguran, ruangan komen di hantaran-nya turut dibanjiri dengan dengan kritikan netizen terhadap Hafidz Roshdi, malah ramai yang menitipkan sokongan buat Shu agar terus kuat hadapi ujian.

“Shu tak cerita kami semua tahu siapa Hafiz tu. Sejahat-jahat manusia kat muka bumi Allah ni. Tunggu lah kifarah dia. Allah Maha Adil. Moga tabah selalu ya.”

“Ramai nak gunakan mental illness pastu ingat nak lari daripada hukuman.”

“Gugur sebab tekanan pun buat report polis? Ko dah takde keje ke Hafidz? Boleh tak sape-sape pengarah bagi dia berlakon, so tak laa yang kuban-kuban dia buat.”

Sekadar info, Shuhada dan Hafidz pernah mendirikan rumah tangga pada 30 April 2016. Mereka turut dikurniakan dua cahaya mata iaitu Humairah dan Umar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Luqman Anak Ke-2 Susah Nak Jaga Selepas…”-Datin Shahida Dedah Sikap Anak Sendiri?

Setiap anak tak sama perangainya ada yang jenis pendiam, ada juga yang suka menonjol ke depan dan ada yang pemalu ataupun yang suka bercakap mahupun bertanya.

Percaya atau tidak, jika ada tiga, empat mahupun lima anak, setiap daripada mereka pasti lain-lain karakter. Setiap ibu-bapa pasti akan mengenali perangai setiap anak-anaknya.

Baru-baru ini, isteri kepada usahawan kosmetik terkenal Dato Sri’ Aliff Syukri, iaitu Datin Sri’ Nur Shahida memuat naik gambar mengenai anaknya yang baru lahir di laman instagram miliknya. Shahida meluahkan tentang perangai anak-anaknya yang paling susah untuk dijaga ketika masih bayi.

“Selepas melahirkan enam orang anak.. Saya memutuskan Luqman no 2 paling susah jaga selepas Raudhah, juara tetap raudhah nak masuk toilet pun kene bawa”-kata Shahida

A post shared by Nur Shahida Mohd Rashid (@shahidadherbs)

Pada ruangan komen juga, rata-rata pengikut instagram Shahida meluahkan benda yang sama. Ada yang sennag dijaga dan ada yang agak mencabar.

“Sama saya, saya anak 5.. yang kedua last dan last memang menginsafkan kami suami isteri untuk stop productions..ngeri dan no more. masuk toilet kene gegar pintu.. baru 1 tahun lebih eh, menangis macam kene pukul even kakak abang ada bantu tapi hanya sebab ibu takde jek”-kata mereka

“Susah jaga takpe nanti dah besar mudahan dia jaga kita”-ujar mereka

“Kiranya yusuf dah besar jela banyak akal sikit walaupun tengok dia lasak tapi masa baby mudah jaga, hehe”-tambah mereka

“Selalunya masa kecik ok, dah besar susah mcm anak saya.. Lain bethol dengan akaknya peninggg”-tambah mereka

Apa-apa pun, itulah cabaran yang dihadapi oleh semua ibu-bapa. Namun, perkara sedemikian hanyalah sementara sahaja, kerana nanti apabila mereka meningkat dewasa rumah akan merasa kesunyian kerana mereka sibuk dengan belajar dan kerjaya.


Peminat Teruja Angel & Sabronzo (DOLLA) Jumpa Jennie (BLACKPINK) Di Korea!

Pada 10 May yang lalu, telah dilancarkan koleksi terhad ‘Jennie for Calvin Klein‘ pada seluruh negara yang mempunyai cawangan jenama tersebut.

Untuk meraikan pelancaran koleksi terhad tersebut, telah diadakan parti yang eksklusif di Seoul, Korea. Jennie yang hadir di situ dengan memakai koleksinya sendiri berwarna ungu, telah menarik perhatian ramai mengenai warna koleksi tersebut.

Bukan itu sahaja, Beberapa duta Calvin Klein yang lain juga turut hadir, seperti Jungkook dari kumpulan idol lelaki iaitu BTS dan Kazuha dari kumpulan idol wanita iaitu LE SSERAFIM, yang telah menarik perhatian ramai peminat yang hadir dari seluruh dunia.

Baru-baru ini, di laman tiktok milik @livelifemine telah berkogsikan satu video yang mendapat perhatian ramai. Di mana, video tersebut menunjukkan ahli kumpulan Dolla iaitu Angel dan Sabronzo telah menghadiri parti pelancaran tersebut di Korea.

Enjoy the momen @✧ angel *:･ﾟ✧ @sabronz0 😉#fypシ#angeldolla #sabronzodolla#jennie#calvinklein #tiktokmalaysia #idolla

Rata-rata peminat Dolla teruja melihat mereka menghadiri pelancaran tersebut dan mereka berharap, agar dapat lihat Dolla dan Blackpink bergambar bersama.

“Nak diorang bergambar bersama”-kata mereka

“Angel dan Jennie patut ambil gambar bersama-sama”-tambah mereka

“Bertuahnya diorang berada dekat dengan jennie dan jungkook”-ujar mereka

Apa-apa pun, bertuah mereka kerana peluang sebegitu tidak datang selalu dan tidak semua orang dapat merasai pengalaman tersebut. Semoga satu hari, mereka dapat bergandingan bersama-sama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rita Rudaini Jawab Soalan Netizen Lihat Bekas Suami Tidak Ziarah Anak Di Hospital?-“Spoil Laa…”

Pelakon, Rita Rudaini berkongsi keadaan anak sulungnya, Airit Rayyan Rizqin yang mengalami patah tangan di sekolah, minggu lalu.

Menerusi video yang dimuatnaik di Instagram dapat dilihat Rayyan dalam keadaan tangan kanannya yang berbalut sedang terbaring di atas katil di Hospital Tampin.

“Episod 1. Kejadian minggu lepas. Hari pertama sekolah. Selepas cuti hari raya.

Isnin hantar sekolah, Selasa dah patah tangan. Sebab..Bersambung Episod 2. Terima kasih pada yang mendoakan Ryan. Dan terima kasih Hospital Tampin.”-kongsi Rita di Instagram

A post shared by RITARUDAINI® (@ritrud727)

Di ruangan komen, Rita dilihat membalas komen netizen yang mempersoalkan bekas suaminya yang juga bapa kepada anak-anak mereka, iaitu Aidil Zafuan yang dikatakan tidak menziarah Rayyan di hospital.

“Ayooo. Time sihat walafiat pun tak ambik tau. Tak payah la tanya pasal arwah. Spoil laa.”-balas Rita di ruangan komen

Tambahnya lagi, Rita menerusi Insta Stories yang turut menggelar bekas suaminya sebagai ‘arwah, menegaskan bahawa dia dan anak-anaknya sudah berada dalam keadaan bahagia dan tenang dan meminta orang ramai henti bertanyakan mengenai bekas suaminya itu.

“Sikit-sikit nak tag si ‘arwah’. Sikit-sikit tanya ‘si polan’ tak datang tengok ke?’ Adoii dah-dah la tu korang pun.

Sebelum ni nampak arwah berjasa ke untuk diorang? Takde kan… 14 tahun dah.. Nak bersua pun nantilah bersua di akhirat. Itupun kalau dapat cari la.

Kami dah cukup bahagia dan tenang sekarang.”-tegas Rita

Sekadar info, Rita Rudaini pernah berkahwin dengan pemain bola sepak, Aidil Zafuan Abdul Radzak pada tahun 2008. Walaubagaimanapun, mereka telah membuat keputusan untuk berpisah pada 5 September 2013. Mereka juga dikurniakan dua anak lelaki, Airit Rayyan Rizqin, dan Airit Qaqa Arjuna.


KyoChon 1991 Malaysia, Terima Sijil Halal Dari JAKIM

Pada 11 Mei 2023, sidang media diadakan bagi mengumumkan bahawa, KyoChon 1991 Malaysia telah menjadi rangkaian ayam goreng Korea Antarabangsa pertama yang mendapat sijil pengiktirafan halal serta disahkan halal oleh Jabatan Kemajuan Islam Malaysia (JAKIM).

Ini termasuk 10 cawangan di Selangor, 2 cawangan di Johor, 2 cawangan di Pulau Pinang dan 1 cawangan di Negeri Sembilan. Cawangan-cawangan yang terlibat di pusat membeli-belah seperti;

Hadir pada sidang media KyoChon 1991 Malaysia untuk pemerolehan pensijilan halal mereka hari ini ialah Terry Goh, Ketua Pegawai Eksekutif KyoChon 1991 Malaysia, dan Mohd Fakarudin bin Mas’od, Ketua Penolong Pengarah Kanan. Jabatan Kemajuan Islam Malaysia (JAKIM) yang menyampaikan sijil halal kepada KyoChon 1991.

Pensijilan halal, telah menjadi perjuangan berterusan bagi kebanyakan rangkaian dalam industri makanan dan minuman di Malaysia. Walaupun perlu melalui proses yang amat rumit. KyoChon 1991 Malaysia berdedikasi untuk menjadi jenama yang bole dipercayai oleh pelanggan di Malaysia.

Kesemua cawangan telah menjalani proses pengauditan ole JAKIM. KyoChon 1991 Malaysia bakal mengumumkan lebih banyak cawangan yang disahkan halal tidak lama lagi.

Untuk meraikan kejayaan ini bersama semua rakyat Malaysia KyoChon 1991 Malaysia menawarkan potongan 15% bagi santapan di cawangan, bawa pulang dan pesanan melalui web dari 12 Mei – 13 Jun 2023 (tiada perbelanjaan minimum diperlukan).

Pastikan anda ke KyoChon 1991 dan sertai sambutan kejayaan kami dengan menikmati ayam goreng asli Korea kegemaran anda!

Untuk maklumat lanjut mengenai tawaran terkini KyoChon 1991 Malaysia serta pensijilan halal layari laman web mereka di: https://www.kyochon.com.my/

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Penyanyi Sia Cipta Rekod! Majlis Perkahwinan Paling Intim, Hanya Dihadiri 4 Orang Je…

Perkahwinan selebriti paling intim setakat ini menjadi milik Sia.!

Penyanyi Sia secara rahsia berkahwin dengan kekasih, Dan Bernad. Kedua-duanya melangsungkan perkahwinan di Villa Olivetta, Portofino, Itali.

Sia dan Dan Bernad berkahwin selepas dua tahun berpacaran. Sebelum ini, hubungan cinta mereka jarang ditonjolkan di khalayak ramai.

Perkahwinan itu diadakan secara intim dan tertutup dengan hanya dihadiri empat tetamu sahaja. Sungguhpun begitu, suasana romantik tetap terasa dari hiasan dan pakaian yang dipakai oleh pasangan pengantin.

Jika dilihat dari foto yang tersebar, majlis perkahwinan pelantun lagu Chandelier itu kelihatan begitu cantik dan romantik sekali. Dekorasi gazebo yang dihiasi dengan bunga merah jambu dan ungu, lilin yang dinyalakan di atas meja berwarna emas menambah kesan kemesraan dan kemewahan.

Sia memakai gaun renda merah jambu dengan potongan duyung. Busana gaya Eropah klasik ini mempunyai kolar tinggi dengan lengan 3/4 dan aksen butang di bahagian dada.

Yang pasti kedua mempelai terlihat bahagia menikmati momen terindah mereka. Tahniah!


Salam Takziah! Ibu Liyana Jasmay Meninggal Dunia

Ibu kepada pelakon dan pengarah, Liyana Jasmay iaitu Datin Habshah Simpon telah meninggal dunia pada pagi ini.

Khabar duka berkenaan dikongsikan sendiri oleh seorang jurusolek terkenal, Deqsha yang merupakan antara individu yang rapat dengan arwah.

“Al-Fatihah untuk Mama, Mama pergi mu di hari Jumaat yang penuh dengan Syawal yang penuh nikmat . Kebaikan mu akan sentiasa kami ingati.

Senyum gurau senda ini akan Sha simpan hingga ke akhir hayat ini insyaAllah. Kami pasti akan menyusul nanti. Al-Fatihah.”-tulis Deqsha di Instagram

Dalam pada itu, Liyana Jasmay dilihat ‘repost’ foto dirinya bersama arwah ibu serta sempat menitipkan ucapan istimewa menerusi Insta Stories.

“Karier saya, hidup saya, mama telah menghabiskan masa untuk bersama saya. Mama dedikasikan diri mama untuk saya, menunggu hingga subuh untuk saya habiskan penggambaran, promo dan apa sahaja yang buat saya gembira.

Tak pernah saya tau ada mak yang teman anak study overseas berbulan-bulan, tinggalkan Babah, dan Babah pun sanggup lepaskan Mama untuk jaga saya!. Saya bertuah mempunyai ibu bapa yang hebat. Sebab itu anda istimewa, mama. My Sayang Cantik Mama.”-Tulis Liyana

Sekadar info, bapa kepada Liyana iaitu Datuk Jasmay Md Shah telah menghembuskan nafas terakhirnya disebabkan kanser paru-paru di Kemensah Height, Hulu Klang, pada Disember 2021


“Rahsia” Artis Kesayangan Malaysia, Ini 5 Isu Kontroversi Di Sebalik Imej Bersih Datuk Seri Siti Nurhaliza

Nama penyanyi kesayangan Malaysia, Datuk Seri Siti Nurhaliza boleh dikatakan antara selebriti yang ‘bersih’ daripada kontroversi yang menjatuhkan namanya.

Meskipun bergelar VIP, penyanyi yang disegani namun Siti masih lagi seperti dahulu dan sentiasa merendahkan diri pada sesiapa sahaja termasuk peminat.

Walaupun penyanyi nombor satu negara, Datuk Seri Siti Nurhaliza sering dikatakan sebagai artis yang mempunyai imej  positif, pelatun lagu Aku Bidadari Syurgamu itu tidak terkecuali daipada terkait dengan kontroversi sepanjang kariernya.

Dari awal pembabitan dalam industri seni sehingga kini, nama Siti Nurhaliza pernah menjadi tajuk berita panas yang menggemparkan tanah air.

Berikut merupakan beberapa senarai kontroversi yang tertulis dalam diari seni penyanyi terkenal dengan gelaran ‘Voice of Asia’ itu.

1. Digelar ‘penyanyi kampung’, enggan bergambar dengan penyanyi lelaki

Terkenal dengan panggilan manja Tokti ketika ini, terdahulu dirinya pernah mendapat kecaman hebat atas keengganan beliau untuk bergambar dengan penyanyi lelaki semasa itu. — The Star

Pada awal pembabtian beliau dalam industri seni,Tokti dilabel sebagai penyanyi kampung kerana cara pemakaian dan juga pembawakan dirinya.

Tambahan pula, dia turut mendapat kecaman hebat atas keengganan beliau untuk bergambar dengan penyanyi lelaki pada ketika itu.

Namun, Tokti mempertahankan imejnya pada waktu itu sekali gus membidas pandangan enteng segelintir pihak terhadap keputusannya.

“Sebagai artis, Siti sedar banyak tanggungjawab sosial lain yang harus dipikul, jadi saya memilih untuk bersederhana dalam segala hal termasuk cara berpakaian.

“Siti mahu menampilkan bakat dan kebolehan suara yang dianugerahkan oleh Tuhan tanpa bersandarkan kepada keseksian,” katanya.

Tokti pernah berkolaborasi bersama Noraniza idris dalam abum duet, Seri Balas.

Semua sedia maklum bahawa Tokti bermula sebagai artis pop, namun kemunculan album ketiga dalam genre irama Malaysia membuktikan bahawa ibu kepada dua cahaya mata itu juga mempunyai kekuatan dalam membawakan lagu-lagu Melayu etnik kreatif.

Hal itu menjadikan beliau sering dibandingkan dengan ratu irama Malaysia, Noraniza Idris sehingga timbul gosip kedua-dua mereka yang ketika itu berada di bawah naungan syarikat yang sama dikatakan tidak mempunyai hubungan baik.

Meskipun bergandingan dalam abum duet, Seri Balas, terdapat banyak gosip yang mendakwa bahawa Noraniza Idris tidak berpuas hati dengan pujian ramai terhadap keupayaan Siti dalam genre irama Malaysia.

Bagaimanapun, Noraniza sendiri megakui bahawa dia tidak pernah ada sebarang masalah dengan Tokti, malah Tokti juga memberitahu dia menghormati Noraniza Idris sebagai rakan seperjuangan dalam industri.

3. E-mel fitnah, bermusuh dengan Allahyarham Sharifah Aini

Tokti amat mengagumi biduanita negara, Allahyarham Sharifah Aini.

Sebelum media sosial, platform e-mel merupakan salah satu kemajuan teknologi komunikasi yang menjadi sumber penyebaran fitnah sehingga Siti Nurhaliza juga menjadi salah satu mangsanya.

E-mel layang terhadap Siti Nurhaliza mejadi kontroversi terbesar tanah air memandangkan ia turut membabitkan biduanita negara, Allahyarham Datuk Sharifah Aini.

E-mel yang mengandungi pelbagai dakwaan fitnah terhadap Siti Nurhaliza termasuk mendakwa beliau mengamalkan ilmu hitam didakwa dilakukan oleh individu yang mempunyai kaitan dengan Sharifah Aini.

Sharifah Aini juga membuat laporan polis yang mendakwa ada pihak cuba mengaitkannya dengan penyebaran sistem pesanan ringkas (SMS) dan e-mel layang yang mengandungi fitnah terhadap Siti Nurhaliza.

Tiada sebarang pengesahan tentang perseteruan antara kedua-dua nama besar ini selain situasi yang memaparkan sedemikian. Malah, persembahan mereka berdua pada satu majlis anugerah juga sekali gus menyangkal dakwaan itu.

TINDAKAN Siti merahsiakan hubungan dengan Datuk K di peringkat awal mengundang rasa bengang peminat. — The Star

Walaupun banyak individu termasuk artis yang penah dikaitkan dengan Siti Nurhaliza, namun akhirnya wanita kegilaan ramai jejaka itu menjadi milik Datuk Seri Khalid Mohamad Jiwa.

Meskipun semasa awal hubungan mereka dapat dicium pihak media, Siti Nurhaliza sama sekali tidak memberi sebarang pengesahan mahupun menafikan gosip dirinya dengan Khalid (Datuk K).

Hubungan Siti dengan Datuk K dipalit pebagai kontroversi apabila penyanyi itu didakwa menjadi punca kepada keretakan rumah tangga Khalid pada waktu itu.

Tokti yang masih berteka-teki dalam mengesahkan hubungan dengan Datuk K juga membuatkan peminatnya berang hingga khabarnya ahli kelab peminat SitiZoners mahu membubarkan kelab itu.

Bagaimanapun, Tokti menerusi sidang media akhirnya membuat pengumuman menggemparkan tentang hubungannya dengan Datuk K dan beliau juga berjaya memujuk hati peminat dengan luahan hatinya menerusi lagu Biarlah Rahsia.

5. Langgar SOP, kelahiran Afwa dan kenduri tahnik

MUHAMMAD Afwa merupakan putera sulung dan cahaya mata kedua Siti Nurhaliza dan Datuk K.— The Star

Kelahiran cahaya mata kedua, Muhammad Afwa merupakan berita gembira buat semua pihak termasuk peminat Tokti.

Namun, apa yang tidak sedap didengar adalah kontroversi pelanggaran prosedur operasi standard (SOP) Perintah Kawalan Pergerakan yang didakwa berlaku semasa Siti di wad bersalin dan kenduri tahnik anaknya itu.

Perkara itu khabarnya mengundang perbalahan hangat netizen berhubung pelanggaran SOP melibatkan individu yang terkenal sentiasa menjadi perhatian termasuk Tokti.

Tokti bagaimanapun tampil memberi penjelasan berhubung perkara itu.

Meskipun isu-isu ini pernah menjadi viral satu ketika dahulu, namun penyanyi yang memiliki aura positif ini sentiasa berjaya menanggani apa jua isu tohmahan dan kritikan yang dilemparkan kepadanya.

Malah, beliau lebih memilih untuk menyelesaikan masalah dengan cara terbaik meskipun mempunyai hak untuk menuntut saman atau sebaliknya, bersemuka dan memulihkan kembali sebarang persengketaan merupakan jalan yang terbaik serta patut dicontohi ramai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isteri Tolong Lap Darah Terpancut Keluar Dari Mulut, Mawi Disihir Mati Selama 15 Minit!

Masyarakat Muslim Malaysia kini telah mengamalkan cara hidup yang moden. Namun, realitinya dalam kehidupan sebahagian kita ada yang masih banyak amalan khurafat yang dipraktikkan.

Amalan sihir menjadi satu budaya dalam masyarakat Melayu yang dilakukan oleh pihak yang ingin membalas dendam terhadap individu yang tidak disukai.

Sihir adalah ilmu berkaitan perbuatan halus melalui pertolongan makhluk ghaib sama ada syaitan atau jin yang lebih berfokus kepada perbuatan untuk menyakiti, memudaratkan atau mengelirukan manusia.

Memetik sumber sahih, Ibnu Qudamah dalam kitab al-Mughni mengupas sihir sebagai ikatan halus, jampi dan perkataan yang diucapkan, ditulis atau dibuat sesuatu yang mendatangkan kesan dan akibat buruk terhadap tubuh orang yang disihir termasuk kesengsaraan hati dan akal seseorang tanpa menyentuh jasad secara langsung.

Menceritakan soal ini, baru-baru ini penyanyi, pengarah dan penyampai radio, Mawi mendedahkan dia pernah mengalami situasi menakutkan apabila ‘seolah-olah mati’ selama 15 minit dipercayai akibat terkena sihir.

Mawi atau nama sebenarnya Asmawi Ani, 41, berkata, kejadian yang berlaku tujuh tahun lalu itu amat menakutkan dan menginsafkan kerana hampir-hampir meragut nyawanya.

“Ketika itu saya tidak sedarkan diri seolah-olah mati selama 15 minit. Saya sedar semula apabila bahagian kepala terasa sejuk dan mendapati isteri saya, Ekin sedang membasahkan kepala saya.

“Ketika itu dia meraung dan menangis sambil mengelap darah yang berlumuran di seluruh badan saya. Kejadian ini turut disaksikan oleh kembar Ekin iaitu Ain dan bapa saudara saya yang berada di hospital ketika itu.

“Saya memang tak ingat apa yang berlaku,” katanya ketika ditemui pada majlis kesyukuran Wan Ajaib dan Mawi World bersama media, semalam.

Menurutnya, Ekin dilihat mengelap dan mencuci darah yang keluar daripada mulutnya yang dengan darah itu membuak keluar seperti ‘lava’ gunung berapi.

“Disebabkan kejadian itu, saya hampir membuat keputusan untuk berhenti daripada dunia hiburan. Rasa fobia juga selepas apa yang terjadi. Ekin pun minta saya berhenti menyanyi dan keluar dari industri hiburan.

“Saya berfikir juga tapi saya suka menyanyi, berlakon, buat filem dan sebagainya. Allah sudah letak saya di sini, jadi saya buat yang terbaik saja dan tawakal.

“Selepas kejadian itu saya suka menulis skrip dan mengarah. Saya lebih jadi seorang pemikir. Ketika itu juga datang tawaran mengarah. Sejak itu saya lebih ghairah dalam dunia pengarahan,” katanya.

Mawi berkata, peristiwa yang berlaku ketika dia berusia 34 tahun itu membuatkan dia terpaksa menyepikan diri daripada industri hiburan buat sementara waktu.

Bagaimanapun, Mawi tidak menuduh atau mengesyaki ia kerja sihir mana-mana pihak, sebaliknya bertindak memperbaiki kekurangan dirinya.

“Saya tetap menasihatkan orang ramai untuk sentiasa berhati-hati terhadap sihir dan juga perkara ghaib. Kita tak tahu dan saya pun tidak pernah menuduh. Jujurnya, saya bersyukur Allah beri saya rasa semua itu dan saya akui semua itu menginsafkan saya.

“Sihir ini wujud, jadi kita sentiasa beringat. Selain solat sunat dan membaca Al-Quran, amalkan zikir seperti Asmaul Husna, Allah ada 99 nama, satu hari kita sebut satu nama berulang-ulang pun sudah memadai,” katanya.

Baginya, kejadian pendakwah dan penceramah bebas popular, Datuk Mohd Kazim Elias atau Ustaz Kazim yang dikatakan disihir bukanlah mustahil kerana dia pernah mengalaminya sendiri.

Dalam perkembangan berkaitan, memetik laporan Harian Metro, Mawi memaklumkan filem terbaru arahannya, Zim Zim Ala Kazim yang diinspirasikan dari pengalaman sebenar dilalui Ustaz Kazim mendapat reaksi positif daripada bakal pengedar.

“Mulanya nak ditayangkan di Astro First tapi mereka yang dah tonton puji dan kata patut ditayangkan di pawagam. Jadi saya kena buat beberapa perubahan bagi membolehkan ia ditayangkan di pawagam nanti,” katanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dua Bulan Terkurung Disebakan Takut, Kamal Adli Kini Mahu Berdepan Dengan Si Pemukul

Masih dihantui trauma berdepan serangan yang nyaris membawa maut, Kamal Adli mengakui sedia ‘turun’ ke Singapura apabila dipanggil memberikan keterangan dalam perbicaraan di mahkamah.

Suami kepada pelakon Uqasha Senrose itu bersedia mengenepikan perasaan takut semata-mata mahu mendapatkan kepastian mengenai punca diperlakukan dengan kejam si penyerang terbabit.

Mahu suspek yang memukulnya diadili dan berdepan dengannya serta mendengar penjelasan kenapa melakukan semua itu.

Serangan itu mengakibatkan suami kepada Uqasha Senrose ini cedera di kepala, muka dan bawah mata

Memetik laporan berita, Kamal atau nama sebenarnya, Ahmad Kamal Ahmad Adli berkata, dia masih tertanya-tanya apa punca individu terbabit berbuat demikian dan mahukan jawapan sebenar daripadanya.

“Saya memang mesra dengan semua orang selama ini. Jadi semestinya saya terkejut apabila dipukul dengan cara ini.

“Saya ada tanya kenapa saya dipukul. Namun dia hanya senyap tanpa apa-apa jawapan. Disebabkan itu saya tidak berpuas hati dan polis tidak menjelaskan secara terperinci, cuma menjelaskan ia adalah isu peribadi saja.

“Saya hanya menunggu perbicaraan nanti dan berharap dapat sesuatu yang ditunggu-tunggu. Saya mahu secara terperinci sebab apa dia pukul. Adakah memang dia sendiri yang mahu atau ada orang hantar. Saya mahu tahu semua itu,” katanya ditemui pada sidang media program Mega Spontan 2023 di sebuah hotel, di sini, hari ini.

Ini juga kemunculan sulung Kamal berdepan media selepas insiden itu. Dia menghabiskan masa kira-kira dua bulan berkurung di rumah sebagai langkah berhati-hati.

Menurutnya, peristiwa itu banyak mengubah dirinya terutama apabila berada di khalayak awam.

“Saya tidak pernah rasa trauma sebelum ini, tapi bila kena baru tahu rasanya bagaimana. Saya jadi takut untuk keluar rumah dan tidak membuat apa-apa hantaran di media sosial.

“Rasanya sangat tidak seronok disebabkan saya lebih banyak duduk di rumah. Saya mudah takut apabila berhadapan dengan orang ramai.

“Pergi bazar Ramadan lalu pun saya cepat-cepat beli makanan dan segera pulang ke rumah. Bagaimanapun, saya perlu tangani perkara ini sebab masih perlu bekerja dan menjadi diri sendiri seperti dulu,” katanya.

Ditanya mengenai luahan isterinya di media sosial berkenaan beberapa pihak yang dikaitkan dalam kejadian ini, Kamal berkata, itu hanya pandangan peribadi Uqasha.

“Mungkin ketika itu fikirannya terganggu dan dia dengar cerita pelbagai pihak mengenai isu ini. Jadi dia luahkan perkara ini di media sosial,” katanya.

Kamal meluahkan rasa syukur apabila kecederaan yang dialami tidak begitu serius dan sudah boleh kembali menjalani rutin harian seperti biasa.

“Saya cuba juga hafal dialog seorang diri dan ternyata okey. Saya sangat bersyukur sebab kecederaan yang berlaku ketika itu tidak teruk.

“Doktor kata kalau kena di bahagian bawah dekat leher mungkin keadaannya lain pula. Cuma sekarang saya berdoa benda ini tak berulang lagi kepada saya dan orang lain juga.

“Saya tak nak cakap negara Singapura itu bahaya. Saya dah pergi banyak kali dan tiada berlaku apa-apa pun. Mungkin orang (artis) lain yang nak ke sana untuk program begitu kena sediakan pihak-pihak untuk jaga keselamatan mereka,” katanya.

Susulan kejadian tersebut, penyerang berusia 33 tahun itu dikenakan dakwaan di Mahkamah Negeri Singapura pada 14 Mac lalu atas tuduhan mendatangkan kecederaan menggunakan senjata berbahaya.

Jika sabit kesalahan mengikut Seksyen 324 Kanun Keseksaan, lelaki itu boleh dihukum penjara sehingga tujuh tahun, denda, rotan atau mana-mana gabungan hukuman berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.